Sutra počinje isplata 100 evra, prijavilo se četiri miliona ljudi | MediaPress\nUNITAS: Svake godine zbog trafikinga nestane milion i dvesta hiljada ljudi širom sveta - 8 sata pre\nČeka nas nova pandemija? Virus Nipa, smrtonosniji od koronavirusa - 22 sata pre\nIsplata novčane pomoći u iznosu od 100 evra u dinarskoj protivvrednosti za sve građane koji su se prijavili telefonom ili preko sajta počinje sutra.\nUkupno četiri miliona građana Srbije prijavilo se za jednokratnu novčanu pomoć od 100 evra zaključno sa jučerašnjim danom, odnosno u poslednjih deset dana, saopštio je ministar finansija Siniša Mali.\n“Isplata će početi sutra, u ponedeljak 25. maja, tako što ćemo dnevno isplaćivati novac za oko pola miliona građana Srbije. Prethodno su isplaćena sredstva za oko 1,7 miliona primaoca penzija i za oko 160.000 hiljada korisnika novčane socijalne pomoći. Prijava traje do 5. juna, a možete da se prijavite preko portala Uprave za trezor – na web adresi idp.trezor.gov.rs ili putem kontakt – centra na broj telefona 0800 101 100”, naveo je Mali na svom Instagram profilu.\nTag:100 evradatum isplateevroisplataIsplata novčane pomoćiNovacnovčano-socijalna pomoćprijaveSrbijaVlada Srbije


Beogradski glas (Beta) – Ma koliko ubedljivo gubili izbore, kriv je uvek narod, jer mi, glupi deo Srbije, za razliku od njih ništa ne razumemo, pa zato i ne možemo da donosimo ispravne odluke, napisao je predsednik Srbije Aleksandar Vučić o opoziciji u autorskom tekstu za list „Politika“, pod naslovom „Elita i plebs“.\nVučić je za „Politiku“ napisao da je poslednjih dana i nedelja predjena granica, kako je rekao, svake političke učtivosti i elementarne pristojnosti, u sveprisutnoj kampanji, kako je ocenio, omalovažavanja svih koji misle drugačije od onih koji su u srpskom društvu umislili da, iz nekog razloga, pripadaju eliti, mislećem, socijalno i umno emancipovanom sloju društva.\n„Uostalom, samo ih pogledajte i zapitajte se kakve su to gromade kada ih predvode intelektualne veličine poput Trifunovića, Obradovića, Djilasa, jer nesumnjivo je da ova trojica, pride i Jeremić, imaju najveće znanje, nepokolebljivo poštenje i božanski moral“, napisao je Vučić.\nDodaje da će ti inferiorniji vremenom postajati, kako je ocenio, sve gluplji, odvratniji, siromašniji i neobrazovaniji, za razliku od prvih.\nOn je naveo da je spreman da brani pravo svakog čoveka u Srbiji da ne bude, kako je naveo, gažen, pljuvan i proglašavan za manje vrednog, kao i pravo da narod sam bira, što je Vučić ocenio, da narod to ume i da će umeti na sledećim izborima.\n„Zato, kada budem ponovo rekao kako ih prezirem, biće i jasno zašto to radim. Zato što oni preziru Srbiju“, rekao je Vučić.\nVučiću, da li si ti u životu nekada nešto pošteno uradio? Da li kada ustaneš odmah počneš da smišljaš koga ćeš da prevariš, slažeš, izmanipulišeš, pokradeš, uceniš, podmitiš, podkupiš, podmažeš…..??????


MUP RS predstavio novu verziju evidencija saobraćajnih nezgoda | Glas Banja Luke - Nezavisni online magazin\nMUP RS predstavio novu verziju evidencija saobraćajnih nezgoda\nBANJA LUKA, 04. marta – Ministarstvo unutrašnjih poslova (MUP) Republike Srpske predstavilo je juče u Banjaluci novu verziju elektronske evidencije saobraćajnih nezgoda, koja omogućava da se na moderan i savremen način prati stanje bezbjednosti saobraćaja.\nNačelnik Uprave policije MUP-a Srpske Dalibor Ivanić istakao je da će nova aplikacija omogućiti da se saobraćajne nezgode prate sadržajnije, ali i da se evidentiraju problemi, kao i vjerovatni uzroci.\n“Na ovaj način imaćemo dobru podlogu za planiranje aktivnosti u narednom periodu, te će naše aktivnosti biti, prije svega, preventivnog karaktera”, rekao je Ivanić novinarima.\nOn je naveo da nova verzija elektronske evidencije bilježi sve saobraćajne nezgode na putevima Srpske bez obzira na to da li su s materijalom štetom ili s nastradalim licima.\n“Trenutno smo jedina bezbjednosna agencija u BiH koja je počela s elektronskim evidentiranjem saobraćajnih nezgoda, u skladu s preporukama Evropske komisije”, naglasio je Ivanić.\nOn je istakao da je generalno gledajući stanje bezbjednosti na putevima Srpske zadovoljavajuće, te da je broj saobraćajnih nesreća s nastradalim licima u padu u odnosu na isti period prethodne godine.\nPrema njegovim riječima, MUP Srpske trenutno realizuje projekat u okviru kojeg će vrlo brzo na putevima Srpske biti postavljeno 100 stacionarnih radara, kao i 10 mobilnih sistema, koji će biti ugrađivani u vozila i imati funkciju presretača.\nNačelnik Uprave za informaciono-komunikacione tehnologije MUP-a Srpske Divna Lovrić Bojanić rekla je da nova aplikacija omogućava razmjenu podataka sa zemljama u regionu i EU, koje na isti način vode evidenciju saobraćajnih nezgoda.\n“Prednost aplikacije je i što je povezana sa drugim registrima koji se vode u MUP-u Srpske, čime je policijskim službenicima olakšan i ubrzan unos podataka, te smanjena mogućnost greške”, rekla je Bojanićeva.\nOna je istakla da nova aplikacja omogućava kvalitetnu analizu podataka, koja je jedan od ključnih faktora za identifikovanje problema, donošenje nacionalnih strategija i preporuka, te kvalitetno upravljanje bezbjednosti saobraćaja.\nPrethodni članakBrat i sinovci preminulog Banjalučanina brane se sa slobode\nNaredni članakDIGAO POLICIJU NA NOGE: Lažno prijavio da se u autobusu prevozi pet kilograma droge


Ulična galerija u centru grada - Radio Bela Crkva\nPočetna > Vesti > Kultura > Ulična galerija u centru grada\nUlična galerija u centru grada\n23. juna 2017. 24. jula 2017. admin\nPo novoj koncepciji Belocrkvanskog karnevala u centru grada je postavljena ulična galerija. Želja organizatora je bila da izmesti postavke iz zavorenih prostorija na ulicu, kako bi što veći broj posetilaca karnevala imao priliku da pogleda i uživa u prelepim prikazima Bele Crkve.\nPostavljeni su panoi sa fotografijama belocrkvanskih dvorišta, koja su prethodnih godina učestvovala na konkursu Turističke organizacije opštine Bela Crkva za izbor najlepšeg cvetnog dvorišta. Ove godina TO po prvi put je organizovala i konkurs za najlepše cvetno dvoriste i balkon, a proglešenje najboljih očekujemo u petak, 23. juna.\nU oviru projekta Kancelarije za mlade u Omladinskom klubu prethodnih meseci održavao se i kurs fotografije. Mlade belocrkvanske autore podučavali su Branislav Bobić i Nenad Bračić. Polaznici su završili kurs, koordinatorka Kancelarije za mlade Marina Stanić podelila im je i potvrde o uspešnom pohađanju ovog kursa, a postavljeni su i panoi sa fotografijama mladih belocrkvanskih autora, koje su nastale tokom kursa fotografije.\nKulturaBela Crkva, izložba, Karneval\nIzložba „300 godina kroz reči i slike“ u Istorijskom arhivu\nGodišnji koncert hora „Bella Musica“ (FOTO) (VIDEO)\nVetar: 3km/h NW


PUFBiH: Privilegiranje IT sektora znači nepovoljniji položaj za ostale obveznike – Biznis.ba\nNaslovnaBiHPUFBiH: Privilegiranje IT sektora znači nepovoljniji položaj za ostale obveznike\nobjavljeno 01. okt 2019. u 09:31\nRegistrovane IT firme na dan 31. decembra 2018. godine imale su 4.695 zaposlenih, a na dan 30. septembra 2019. godine 5.234 zaposlenih – rečeno je Feni u Poreznoj upravi Federacije BiH.\n– U vezi amadmana Udruženja BIT Alijansa na prijedlog Zakona o doprinosima u Federaciji BiH u kojem traži izmjenu, da se u članu 17. prijedloga Zakona o doprinosima izuzmu radnici zaposleni u IT industriji kojima se isplaćuje mjesečna plata u visini iznad prosječne neto plate u Federaciji BiH, smatramo da bi isto dovelo do neravnopravanog obračuna doprinosa, jer bi to značilo da se za zaposlenog u javnom sektoru koji ima plaću od cca 1.600 KM doprinosi obračunavaju i plaćaju na stvarnu plaću, a za zaposlenog u IT firmama koji ima plaću više od 2.000 KM plaćali bi se doprinosi na manju osnovicu – navode iz Porezne uprave FBiH.\n– Nadalje, izuzetak za umanjenu osnovicu doprinosa u IT firmama, gdje su plaće iznad prosječne neto plaće, ne može se poistovjetiti sa izuzetkom zaposlenih u rudnicima uglja, tekstilnoj, kožnoj i industriji obuće i niskoakumulativnim djelatnostima tradicionalnih, starih, zanata kojima se isplaćuje mjesečna plaća u visini do 65 posto prosječne mjesečne neto plaće, odnosno koja je cca. tri puta manja od neto plaće zaposlenih u IT firmama – pojašnjavaju iz Porezne uprave FBiH.\n– Stimulacija određenih sektora se može uraditi na neki drugi način, a ne kroz porezni sistem. Bilo kakva dodatna preferencija samo komplikuje sistem i otvara prostor za manipulaciju – smatraju u Poreznoj upravi FBiH.


U Sarajevu održana vanredna konferencija za medije\nObjavljeno: 23. Nov 2015. 17:11:36\nForum bošnjačkih intelektualaca održao je vanrednu konferenciju za medije gdje su apelovali da se odgodi ili prolongira 89. tačka dnevnog reda na sjednici Predstavničkog doma Parlamentarne skupštine BiH, koja bi trebala biti održana u utorak, a koja se odnosi na ratifikaciju ugovora o granici sa Crnom Gorom.\nPredsjednik "Foruma bošnjačkih intelektualaca" i profesor Fakulteta političkih nauka u Sarajevu Suad Kurtćehajić kazao je da se Hrvatska, koja ima stotine kilometara morske granice, „toliko bori za morski prostor i ne zna ni za jednog hrvatskog političara koji kaže da to treba prepustiti Slovencima u ime dobrosusjedskih odnosa“.\n"Tražimo da se ne ratificira ugovor o granici sa Crnom Gorom. Naš apel je da se to ne smije ratificirati i da se nađe način da se odgodi", istakao je Kurtćehajić.\n"Nevjerovatna je stvar kako se naša politika na jedan nemaran način odnosi prema nečem što je njeno vlasništvo. Razočaran sam da Crna Gora koja ima 280 kilometara morske granice, bez Sutorine, da je pokazala puno veću zrelost da situaciju riješi u svoju korist nego što je BiH pokazala ozbiljnost da ovo riješi tako što će se uputiti prema internacionalnom sudu pravde u Hagu. Moje gledanje je bilo da ako ovo ode na sud da su šanse Crne Gore nikakve iz jednog razloga. Sud će pitati Crnu Goru kako je ona vlasnik Sutorine? Crna Gora nema ništa kao dokaz osim da kaže da je Đuro Pucar u razgovoru sa Blažom Jovanovićem telefonom rekao neka to ostane Crnoj Gori", istakao je Kurtćehajić.\nNapominje da postoji procedura kada je u pitanju državni teritorij. "BiH je imala ogromnu šansu jer je mogla dokazati nešto što je vrlo značajno", naglasio je Kurtćehajić.\n"Poštena šansa za Sutorinu je bila da se ide pred internacionalni sud i mi ništa drugo nismo htjeli. Mi nismo htjeli da imamo invaziju na Sutorinu", istakao je Kurtćehajić.\nPoručuje da Crnogorci, ipak, znaju da taj prostor pripada BiH. Potpredsjednik Foruma bošnjačkih intelektualaca i ratni ministar unutrašnjih poslova Jusuf Pušina kazao je da problem Sutorine ne egzistira od danas.\n"On je jako dugo prisutan ali nažalost prisutan je u toj mjeri da se ne poštuju elementarna, faktička i pravna stanja. Crna Gora nema nijednog pravnog akta kojim je Sutorinu pripojila svojoj teritoriji. Pokloniti Sutorinu je bespredmetno. U periodu od 1992. do 1995. borili smo se za jedno drvo, za jedan plast sijena, kvotu, a danas stavimo na 89. mjesto ratifikaciju tako značajnog sporazuma", istakao je Pušina.\n"Zamolio bih vas da nastavite sa nama da se i dalje borite za našu domovinu jer je to naša teritorija. Zlatni ljiljan sam i imam svoja dva sina i njih ću učiti da ako treba svoju glavu daju za ovu domovinu, a i ja ću se boriti za nju", poručio je Murtić.


Početna Izjave Istinitost Preduzeća ne vode partijski kadrovi\nPremijer o rukovodstvima javnih preduzeća.\nPremijer Vučić je u emisiji TV Pink kao dokaz da Srbija nije partijska država istakao da on zna da je od rukovodilaca javnih preduzeća samo direktor EPS-a član stranke. Vučić je naglasio: "Koje god preduzeće da uzmete nigde nije partijski čovek!". Međutim, i nakon usvajanja Zakona o javnim preduzećima, koji predviđa da se čelni ljudi ovih kompanija biraju na konkursu, sprovedeno je svega nekoliko njih, a istovremeno je rukovođenje "Železnicama Srbije" nuđeno biznismenima Milanu Beku i Miodragu Kostiću. Za to vreme, prvi ljudi nekoliko najvećih javnih preduzeća su članovi vladajućih stranaka. Osim direktora "Elektroprivrede Srbije" Aleksandra Obradovića iz SNS-a, partijski kadrovi su i direktor JP "Srbijagas" Dušan Bajatović iz SPS-a, direktor JP "Pošte Srbije" Milan Krkobabić iz PUPS-a, direktor JP "Elektromreža Srbije" je Nikola Petrović iz SNS, JP PEU "Resavica" je Stevan Dželatović iz SNS, a JP "Transnafta" Tomislav Basta iz SNS-a.\n“Među vršiocima dužnosti direktora, a takvih je najviše među direktorima republičkih javnih preduzeća koji su izabrani pre početka primene novog zakona, ima onih koji su na visokim pozicijama u političkim strankama. Takođe, i među onima koji su izabrani na konkursima ima stranačkih ljudi, na primer, za nedavno uhapšenog direktora 'Resavice' Vladana Miloševića je rečeno prilikom hapšenja da dolazi iz SNS”, kaže za Istinomer Nemanja Nenadić, programski direktror "Transparentnosti Srbija".\nPo rečima Nemanje Nenadića, u mnogim republičkim javnim preduzećima i danas vlada v.d. stanje, konkursi nisu ni bili raspisani u zakonskom roku, a neki koji su raspisani pre godinu i po dana ni do danas nisu okončani. Zato izjavu premijera Srbije ocenjujemo kao neistinu.\npremijerpredsednik Vlade Srbijedirektoripolitičke strankejavna preduzeća


Nakon jučerašnje sednice Izvršnog odbora Međunarodnog olimpijskog komiteta, danas je predsednik MOK Tomas Bah održao konferencijski video sastanak sa predstavnicima svih evropskih nacionalnih olimpijskih komiteta, a vezano za razvoj situacije globalnog širenja korona virusa. Na sastanku su učestvovali predstavnici Olimpijskog komiteta Srbije, generalni sekretar Đorđe Višacki i izvršni direktor Damir Štajner.\nČlanovi izvršnog odbora i članovi Međunarodnog olimpijskog komiteta doneli su odluku da se pripreme u Tokiju za održavanje Olimpijskih igara nastavljaju u punom obimu. MOK će i u narednim danima kontinuirano pratiti razvoj situacije i u skladu sa tim će delovati u saradnji sa savetima i preporukama Svetske zdravstvene organizacije i drugih nadležnih ustanova kada je u pitanju širenje korona virusa. Predsednik Međunarodnog olimpijskog komiteta i ovom prilikom istakao je da su zdravlje i bezbednost svih učesnika, posetilaca i organizatora Olimpijskih igara prioritet te da će se u skladu sa time delovati u danima koji su pred nama.\nPodvučeno je da je i Vlada Japana opredeljena da se Olimpijske igre održe u zakaznom terminu, kao i da postoji nepodeljena podrška lidera grupe G7, najrazvijenijih zemalja sveta. Tokom sastanka naglašeno je da je važno da se izbegnu sve spekulacije oko odlaganja i otkazivanja Olimpijskih igara, kao i da je do Olimpijskih igara ostalo još puna četiri meseca, te da u ovom trenutku nema razloga da se donose bilo kakve krajnje odluke.\n"Međunarodni olimpijski komitet, kao i uvek do sada, na prvo mesto stavlja zdravlje i dobrobit svih građana sveta, sportista i svih učesnika Olimpijskih igara i tako će se i ubuduće ophoditi, u skladu sa preporukama i instrukcijama najrelevantnijih svetskih stručnjaka iz oblasti medicine, uključujući i Svetsku zdravstvenu organizaciju. U narednom periodu, Međunarodni olimpijski komitet će u saradnji sa međunarodnim sportskim federacijama izaći sa novim modelom kvalifikacija za Olimpijske igre za one kvote i norme koje još nisu raspodeljene, uvek stavljajući kao prioritet zdravlje sportista i osoba iz njihovog najužeg stručnog okruženja. Na sastanku sa nacionalnim olimpijskim komitetima dogovoreno je da 30. jun ostane krajnji rok kada sve kvalifikacije treba da budu okončane, kako bi se neometano izvršile sve pripreme za kvalitetan prijem sportista u Tokiju", saopštio je Olimpijski komitet Srbije.\nTokom sastanka, generalni sekretar OKS, Đorđe Višacki se obratio učesnicima i tom prilikom poručio:\n„Olimpijski komitet Srbije u potpunosti podržava stav Međunarodnog olimpijskog komiteta da su bezbednost i zdravlje sportista, kao i svih učesnika Olimpijskih igara na prvom mestu. U narednim danima zajedno sa državnim organima Republike Srbije, Olimpijski komitet Srbije će raditi na tome da zajedno prevaziđemo i ovaj izazov“, istakao je Višacki.\n"Prioritet delovanja Olimpijskog komiteta Srbije u narednom periodu ostaje briga o poštovanju svih preporuka i uputstava Vlade Republike Srbije od strane vrhunskih sportista i osoba iz njihovog neposrednog stručnog okruženja", zaključuje se u saopštenju OKS-a.


RIK saopštio preliminarne rezultate: Poznato kako je glasala Srbija – Banjaluka24\nPrema preliminarnim rezultatima parlamentarnih izbora u Srbiji, a na osnovu prebrojanih glasova sa 8.007 biračkih mjesta, lista “Aleksandar Vučić – Zajedno možemo sve” osvojila je 42,97 odsto glasova, saopštio je večeras predsjednik RIK-a Vladimir Dimitrijević.\nOn je na sjednici RIK-a, koja je otvorena za javnost, rekao da je koalicija “Ujedinjeni za pobjedu” Marinike Tepić osvojila 13,57 odsto glasova, a lista “Ivica Dačić – Premijer Srbije” 11,5 odsto.\nKoalicija oko DSS-a “Nada” osvojila je 5,39 odsto glasova, ekološka koalicija “Moramo” 4,63 odsto, koalicija oko Dveri 3,83 odsto, a lista “Milica Đurđević Stamenkovski – Srpska stranka Zavetnici” 3,74 odsto.\nAleksandar Vučić osvojio je 2.157.008 glasova, to jest 58,59 odsto na izborima za predsjednika, pokazuju preliminarni rezultati koje je večeras saopštio RIK.\nNa drugom mjestu je Zdravko Ponoš iz Ujedinjeni za pobjedu Srbije sa 674.567 glasova, što je 18,32 odsto, dok je na trećem Miloš Jovanović iz NADE sa 219.970 glasova, tačnije 5,97 odsto.\nSljedeći je Boško Obradović iz Dveri sa 161.212 ili sa 4,38 odsto glasova.\nNa petom mjestu je Milica Ðurđević Stamenkovski iz Srpske stranke Zavetnici sa 4,25 odsto glasova.\nIznad cenzusa je i Biljana Stojković sa 3,20 odsto.\nIspod cenzusa su Branka Stamenković iz Suverenista sa 2,03 i Miša Vacić iz Srpske desnice sa 0,87 odsto osvojenih glasova, pokazuju preliminarni rezultati.\nGrad Banjaluka će plaćati 60 KM po djetetu u privatnim vrtićima\nOve sedmice počinje akcija udomljavanja pasa iz azila na Manjači


Начини за привлачење инвестиција и превазилажење последица корона вируса\t| Arhiva internet prezentacije Ministarstva privrede do 31. avgusta 2021. godine\nNačini za privlačenje investicija i prevazilaženje posledica korona virusa\nMinistarstvo privrede održalo je dve sesije u okviru onlajn seminara u organizaciji beogradskog Centra za edukaciju, investicije i održivi razvoj, kome je tokom 15. i 16. januara 2021. godine prisustvovalo više od 50 predstavnika jedinica lokalne samouprave, javnih preduzeća, ustanova i drugih subjekata javnog sektora.\nBranislav Pejčić, načelnik Odeljenja za investicije u Ministarstvu privrede, ovom prilikom govorio je o načinima za privlačenje investicija u lokalnim samoupravama i o podršci lokalnim privrednicima u prevazilaženju posledica pandemije korona virusa.\nPrva sesija na kojoj je Pejčić govorio održana je pod nazivom „Programiranje mera u lokalnoj samoupravi radi pomoći i podrške privredi“, a u okviru nje predstavljen je značaj donošenja Programa lokalnog ekonomskog razvoja u opštinama i gradovima.\nU okviru druge sesije „Dodela neizgrađenog građevinskog zemljišta ispod tržišne cene ili bez naknade“ predstavljen je značaj korišćenja ovog instrumenta državne pomoći.\nPočetna»Vesti»Načini za privlačenje investicija i prevazilaženje posledica korona virusa


Istraživanja otkrila: Roditelji mladih vozača nisu sigurni da li bi uspeli da polože vozački ispit! • Цриттенден аутомобил Библиотека\nIstraživanja otkrila: Roditelji mladih vozača nisu sigurni da li bi uspeli da polože vozački ispit!\n(PRobjave) - Najnovija istraživanja pokazuju da veliki procenat (46%) roditelja mladih vozača u Evropi smatra da ne bi uspešno položili vozački ispit. Kao rezultat toga, čak 46 odsto njih podržava uvođenje obaveznih dodatnih kurseva vožnje kojima bi se poboljšale vozačke veštine.\nAnalizom ankete koju je sprovela kompanija Goodyear zaključeno je da, ukoliko bi ovi kursevi bili povezani sa smanjenjem premije osiguranja, što znači sa finansijskom stimulacijom, među evropskim roditeljima bi dobili još veću podršku (66%). Najveća podrška je u Rumuniji u kojoj bi takav kurs podržalo 67 odsto anketiranih.\nPotreba da se uvedu obavezni dodatni kursevi za poboljšanje vozačkih veština roditelja izražena je takođe i među stručnjacima sa tog područja. Protivljenje kursevima za osvežavanje vozačkih veština znatno raste, ukoliko za njih mora da se plati. Protivljenje u Evropi kao celini je izraženo kod 68 odsto anketiranih.\nKonstatacije istraživanja obuhvaćene su u novom izdanju Goodyear-ove Bele knjige "Pre svega sigurna vožnja - Povećajmo sigurnost mladih vozača na putu". Goodyear je sproveo anketu kojom je obuhvaćeno više od 6.800 roditelja mladih vozača (starih od 16 do 25 godina) iz 19 država Evrope, Srednjeg istoka i Afrike sa ciljem da se bolje shvati odnos roditelja prema sigurnosti u drumskom saobraćaju. Roditelji u Finskoj pokazuju najveće samopouzdanje - da bi trenutno uspešno položili vozački ispit smatra ih 70 odsto.\nRezultati istraživanja takođe pokazuju da su roditelji svesni da mladim vozačima služe kao uzor, ali mnogi istovremeno priznaju da imaju loše vozačke navike. Četvrtina roditelja (26%) priznaje da su sa godinama stekli loše vozačke navike, naročito oni iz Velike Britanije (51%) i Francuske (46%).  U on/line anketi učestvovalo je 6.805 roditelja iz 19 zemalja sveta (EU, Rusija, Turska i Južna Afrika). Istraživanje je za potrebe kompanije Goodyear EMEA radila agencija za istraživanje tržišta Reputation Inc.


Oružari zakazali protest - Centar za evroatlantske studije - CEAS\nSindikat i radnici Zastave oružja koji odavno traže da se kragujevačka fabrika, zbog strateškog značaja za odbranu zemlje, izuzme iz odredbi tog zakona kojima se previđa privatizacija srpske vojne industrije za ponedeljak su, saznaje naš list, zakazali prvi protestni skup, koji će biti organizovan ispred stare Zastavine upravne zgrade, na Trgu kod livca. Ukoliko nadležni i nakon tog protesta nastave da ignorišu zahtev da Zastava bude izuzeta iz predstojeće privatizacije fabrika namenske proizvodnje, oružari će da nastave i radikalizuju proteste.\nNacrtom zakona o proizvodnji i prometu naoružanja predviđena je prodaja do 49 odsto kapitala vojnih fabrika Zastava oružje, Prvi partizan iz Užica, Sloboda iz Čačka, Krušik iz Valjeva, Milan Blagojević iz Lučana i Prva iskra iz Bariča, koje čine grupaciju Odbrambena industrija Srbija (OIS), inostranim i domaćim investitorima i kompanijama. Zakonom je propisano da nijedan pojedinačni investitor ne može da kupi više od 15 odsto kapitala fabrika OIS. Investitore međutim zakon ne sprečava da sa svojim ćerka-firmama kupe i svih 49 posto kapitala fabrika OIS.\nU ostalim fabrikama domaće namenske proizvodnje investitori mogu da kupe i više od 51 odsto kapitala i tako postanu njihovi većinski vlasnici.


Prijem za Gordanu Mihajlović studenta generacije na Pedagoškom fakultetu, Tadija Matić propustio prijem zbog priprema za olimpijadu - Zvornicki.ba\nMihajlović je istakla da joj je velika čast što je gradonačelnik upriličio prijem za nju i poručila svima da postižu dobre rezultate na fakultetu zato što to vrijedi i što se cijeni. Zanimljivo je da su i prije četiri godine se susreli gradonačelnik i Mihajlović koja je tada bila nosila Vukove diplome nakon završene srednje škole.\nO priprema koje mladi Tadija prolazi, medijima se obratio njegov otac jednim simpatičnim pismom koje prenosimo u potpunosti:\nUkoliko budete prenosili vijest o prijemu vukovaca osnovnih škola i pobjednika sa takmičenja kod Gradonačelnika Zvornika i ako u tekstu budete pominjali Tadiju Matića i njegovo odsustvo zbog priprema za Juniorsku balkansku olimpijadu iz matematike na Kipru ove godine, zamolio bih Vas da naznačite da se pripreme vrše na Prirodnomatematičkom fakultetu u Sarajevu u trajanju od dva puta po 7 dana (svaki dan 7 h rada ili preko 9 školskih časova) i da ih volonterski obavlja Udruženje matematičara Kantona Sarajevo. Ovo udruženje je jedino koje vrši pripreme takmičara iz BiH za sva evropska i svjetska takmičenja i treba ih pohvaliti za nesebično zalaganje i profesionalan rad.\nRoditelji Tadije Matic\nI mi ovim putem pohvaljujemo Udruženje matematičara Kantona Sarajeva, kao i zvorničku djecu koja ime ovog grada prezentuju širom cijelog svijeta.\nTagged gordana mihajlovic, najbolja, student generacije, tadija matic, Zvornik\nPrevPrijem za vukovce osnovnih škola i najuspješnije učenike na takmičenjima\nNextZvorničani jednoglasno osudili rušenje nadgrobnih spomenika u Kazanbašči


Vesti online / Sport / Fudbal / UEFA pokrenula postupak protiv Murinja\nEvropska fudbalska unija (UEFA) pokrenula je disciplinski postupak protiv šefa stručnog štaba madridskog Reala Žozea Murinja zbog toga što je naložio dvojici svojih fudbalera da namerno dobiju crvene kartone na utakmici Lige šampiona protiv Ajaksa.\nŽoze Murinjo smatra da nije kriv\nU saopštenju UEFA navodi se da je iz istog razloga istraga pokrenuta i protiv ćabija Alonsa, Serhija Ramosa, Ikelja Kasiljasa i Jeržija Dudeka. Svi oni će 30. novembra dati iskaze pred članovima Disciplinske komisije UEFA, koja će nakon toga odlučivati o eventualnim kaznama.\nMurinjo se tereti da je nakon vođstva Reala od 4:0 pozvao Alonsa i rekao da on i Ramos namerno dobiju drugi žuti, odnosno crveni karton. U narednih par minuta njih dvojica su bili isključeni.\nIdeja Murinja bila je da Alonso i Ramos jednu utakmicu suspenzije odrade u šestom kolu grupne faze takmičenja protiv Oksera, pa da u duele osmine finala uđu bez kartona.\nMurinjo je demantovao da je od svojih fudbalera tražio da namerno dobiju kartone.\n"To je besmisleno. Za vreme te utakmice ja sam razgovaoa sa mnogim svojim igračima. Sada bi valjda trebalo da se priča o našoj pobedi od 4:0, a ne o takvim stvarma", rekao je Murinjo.\nUEFA je pokrenula disciplinski postupak i protiv prvaka Rumunije Kluža, zbog ispada koji je napravio njegov trener Sorin Kartu na utakmici Lige šampiona protiv Bazela.\nKartu je udarcima nogom polomio zaštitnu ogradu na klupi za rezervne igrače, a Kluž je danas saopštio da mu je zbog toga uručen otkaz.\nFUDBAL Mažić ponovo sudi Ronaldu


Objavljene „Smernice o realizaciji otvorenog učenja i učenja na daljinu za učenike/ce sa smetnjama u razvoju i invaliditetom dok su škole zatvorene: Unapređivanje inkluzivnog učenja u vreme COVID-19“ : Inkluzija\nTim za socijalno uključivanje i smanjenje siromaštva Vlade Republike Srbije je u saradnji sa Ministarstvom prosvete, nauke i tehnološkog razvoja i ekspertima u oblasti digitalne pristupačnosti objavio prevod publikacije „Smernice o realizaciji otvorenog učenja i učenja na daljinu za učenike/ce sa smetnjama u razvoju i invaliditetom dok su škole zatvorene: Unapređivanje inkluzivnog učenja u vreme COVID-19“.\nPublikaciju su priredili UNESCO-ov Međunarodni istraživački i edukativni centar za ruralno obrazovanje (UNESCO INRULED) u saradnji sa Obrazovnom, kulturnom i naučnom organizacijom Arapske lige (ALECSO), UNIR iz Španije, Bliskoistočnim univerzitetom sa Kipra i ŠOSO „Milan Petrović” iz Srbije.\nCilj Smernica je da istraže nastavne metode koje se koriste u radu sa učenicima/ama sa invaliditetom tokom pandemije, kao i izazove sa kojima se suočavaju nastavnici/e. Takođe, publikacija nudi smernice o tome kako osmisliti pristupačne obrazovne sadržaje zasnovane na univerzalnom dizajnu za učenje, kao i smernice za roditelje o tome kako da sa svojom decom sprovode aktivno učenje kod kuće.\nSmernice pružaju preporuke različitim zainteresovanim stranama, uključujući nastavnike, donosioce odluka, kreatore i agencije za procenu kvaliteta o tome kako da poboljšaju inkluzivno obrazovanje i da budu spremni za neizvesnu budućnost.\nNadamo se da će Smernice pospešiti proces digitalne uključenosti učenika sa smetnjama u razvoju i invaliditetom u obrazovanju u Republici Srbiji.\nKliknite da preuzmete publikaciju „Smernice o realizaciji otvorenog učenja i učenja na daljinu za učenike/ce sa smetnjama u razvoju i invaliditetom dok su škole zatvorene: Unapređivanje inkluzivnog učenja u vreme COVID-19“ (.pdf).


„Karneks“ donira hranu za ugrožene › Made-in-Germany.rs\nDa bi smanjila rasipanje hrane i pomogla onima kojima je pomoć najpotrebnija, kompanija „Karneks“ svakog meseca donira raznim socijalnim ustanovama širom Srbije veliku količinu hrane.\nRazultati istaživanja Britanskog Instituta industrijskih inženjera pokazuju da se širom sveta bacaju tone i tone hrane godišnje, dok sa druge strane u svetu milioni ljudi gladuje, a takva je slična paradoksalna situacija prisutna i u našoj zemlji.\nZbog toga je kompanija Karneks samo tokom poslednja tri meseca donirala oko 5 tona hrane koja se sastoji od preko 10 hiljada suvomesnatih proizvoda i pašteta, prenosi agencija „Tanjug“.\nKarneksove donacije u hrani dobili su, između ostalih, prihvatilišta za decu, prihvatilišta za odrasle i stara lica, Žensko udruženje kolubarskog okruga, Centar za zaštitu odojčadi, dece i omladine u Zvečanskoj i SOS Dečije selo u Kraljevu, navodi se u saopštenju kompanije.\nUz ove donacije, kompanija se pridružila i projektu „magični doručak“ humanitarne organizacije „Banka hrane“, koji je usmeren na decu sa posebnim potrebama iz 35 škola Srbije, kojima je donirala oko 100 kg hrane, dodaje se u saopštenju.\nBezglutenska hrana iz „Aleksandrije Fruške gore“\nOd MiG na 07/07/2015 / Ekologija, Investicije, Prehranbena industrija, Proizvodnja, Usluge, Zdravstvo / Ostavite komentar\nPorasla prodaja "mercedes benc" vozila


Direct Booker je turistička agencija koja se bavi posredovanjem, rezervacijama i drugim uslugama vezanim za privatni smeštaj i iskustva putnika. Firma je počela s poslovanjem 2011. godine, a danas se brine za više od 5000 smeštajnih jedinica uz kontinuirani rast. Trenutno smo jedni od vodećih online organizatora privatnog smeštaja u regionu, sa sedištem u Dubrovniku, kao i područnim kancelarijama i franšizama u Makarskoj, Splitu, Šibeniku, Zadru, Zagrebu, Istri, Crnoj Gori, Bosni i Hercegovini, Sloveniji i Srbiji. U 2017. godini Direct Booker je ostvario preko 75 000 rezervacija i doveo 250 000 gostiju. Zahvaljujući inovativnom pristupu i razvijanju naprednog IT sistema, omogućavamo našim partnerima-iznajmljivačima da ostvare više noćenja, poboljšaju svoje rezultate i prihode, pogotovo u predsezoni i post-sezoni.\nDirect Booker aktivno sarađuje s velikim brojem ostalih državnih institucija u mestima u kojima ima smeštajne jedinice, jer se trudi da gostima pružai celokupno iskustvo, a ne samo mesto za noćenje. Na taj način firma je uključena u saradnju s brojnim organizatorima izleta i transfera, turističkim vodičima, adrenalinskim parkovima, izletničkim brodovima itd. Naša vizija je da postanemo vodeći brend u regionu na tržištu turističkog iznajmljivanja smeštaja, uz pomoć napredne tehnologije koju sami razvijamo, te jedinstvenog i individualnog pristupa svakom korisniku naših usluga.\nVoditelj poslova odgovoran je za rad turističke agencije u skladu sa zakonskim odredbama.


Slagali penzionere, penzije ipak manje - Ozonpress :: internet portal\nTag: Gašić, Penzioneri, VUČIĆ\nČelni ljudi SNS-a, Aleksandar Vučić i Bratislav Gašić obećavali su da se neće smanjivati penzije. Na to podseća sajt Istinomer.rs\nVučić: Garantujem – nema smanjenja penzija!\n„Kakve god reforme da preduzimamo, šta god da se zbiva, dragi prijatelji, imajte u vidu jednu stvar koju vam garantujem, penzioneri će biti poslednji u čija će prava bilo ko smeti da dira u državi. Bolje sa naše grbače da se skida sve što može, a penzionerima nema šta da se uzima.“\nAleksandar Vučić, lider SNS o smanjenju penzija. (TV Pink, 10. 3. 2014. godine)\nGAŠIĆ: SNS garant da penzije neće biti smanjivane\n„SNS je garant da pеnzijе u Srbiji nеćе biti smanjivanе. Pеnzionеri su svojе pеnzijе zaradili, stvarajući tako ovu zеmlju. A mi u narеdnom pеriodu imamo obavеzu da makar održimo svе ono što su oni napravili.“\nBratislav Gašić, potpredsednik SNS o smanjenju penzija. (Sajt SNS Prokuplje, 27. 2. 2014. godine)\n“Obraćajući sе korisnicima doma, Gašić jе poručio jе da jе SNS garant da pеnzijе u Srbiji nеćе biti smanjivanе, istakavši da o tomе niko i nе razmišlja, uprkos tomе što, kako jе rеkao, politički protivnici na taj način plašе pеnzionеrе u izbornoj kampanji. On jе uvеrеn da ćе svi oni koji su glasali za PUPS, vidеvši sada zalaganjе i rеzultatе prеdsеdnika SNS Alеksandra Vučića za pеnzionеrе, svoj glas 16. marta povеriti Srpskoj naprеdnoj stranci.”\n“Penzioneri su svoje penzije zaradili, stvarajući tako ovu zemlju. A mi u narednom periodu imamo obavezu da makar održimo sve ono što su oni napravili”, rekao je Gašić koji je sa predsednikom SDPS-a Rasimom Ljajićem obišao domaćinstvo Milice Mijušković (68) u selu Kukljin kod Kruševca.\nGašić je uveren da će svi oni koji su glasali za PUPS, videvši sada zalaganje i rezultate predsednika SNS Aleksandra Vučića za penzionere, svoj glas 16. marta poveriti Srpskoj naprednoj stranci.”\nI u intervjuu za dnevni list “Danas”, Gašić je na pitanje “da li brigom za stare ljude i obećanjima da neće biti smanjivane penzije želite da preotmete birače PUPS-u, koji je upravo na toj priči izgradio imidž?” odgovorio:\n“Jedini je Aleksandar Vučić bio taj koji je MMF-u rekao „ne“, kada su tražili smanjenje penzija. Niko drugi to nije izgovorio. Ne interesuje nas ko na čemu gradi imidž, ali nikada nećemo dozvoliti da iko ikada smanjuje penzije i otima ono što su ti ljudi, teškom mukom, zaradili.”


Nije samo Todibo zaražen: Još jedan fudbaler Barselone pozitivan na COVID-19! | Mondo.Me Prod\nNije samo Todibo zarazen Jos jedan fudbaler Barselone pozitivan na COVID 19\nIzvor mondo.ba 14.08.2020. / 21:28\nPre dva dana Barselona je saopštila da u svojim redovima ima jednog zaraženog fudbalera, a naknadno je otkriveno da je reč o Žan-Kleru Todibou.\nReč je o Samuelu Umtitiju, koji nije otputovao u Lisabon sa ekipom, koja se trenutno suprotstavlja bavarskom gigantu.\nIz kluba je saopšteno da se oseća dobro, te da će naredni period provesti u kućnoj izolaciji.\nUmtiti svakako ne bi ni nastupio večeras, s obzirom na to da od ranije ima problema sa kolenom, mada ni kada je zdrav, nije dobijao mnogo prilika da zaigra otkako je na kormilo Katalonaca seo Kike Setijen.


“Fleš mob” na Trgu republike protiv govora mržnje | UMS\n“Fleš mob” na Trgu republike protiv govora mržnje\nRegionalni BUS protiv govora mržnje krenuo je sa Trga republike u Beogradu u obilazak prestonica Balkana i Centralne Evrope sa ciljem da podigne svest građana o posledicama govora mržnje.\nTakozvanim “fleš mobom” obeležen je početak ove turneje koja za cilj ima prevenciju govora mržnje, ali i zbližavanje mladih iz regiona centralne Evrope. Veliki broj građana koji se okupio je prepoznao značaj ovakvih akcija, a sve to su pokazali uključivanjem u sam performans.\nUdruženje za mlade Srbije organizovalo je projekat Regionalni BUS protiv govora mržnje uz podršku Saveta Evrope i Nacionalnog komiteta za borbu protiv govora mržnje Ministarstva omladine i sporta Republike Srbije.\nTokom sedmodnevne regionalne ture 35 mladih volontera će u brendiranom autobusu posetiti Budimpeštu, Bratislavu, Beč, Ljubljanu, Zagreb, Gradišku i Podgoricu, a zatim se vratiti u Beograd. Volonteri će uz pomoć javnih događaja i promotivnih materijala podizati svest javnosti o govoru mržnje i promovisati zdrave načine za korišćenje interneta.\nRepublika Srbija je preuzela inicijativu na tlu Evrope i predvodnica je kampanje protiv govora mržnje Saveta Evrope, kao i prvi član Saveta koji je formirao svoj Nacionalni komitet.\nTokom posete Ministarstvu omladine i sporta učesnika projekta, državni sekretar Ministarstva Nenad Borovčanin pozdravio je omladinu regiona i poželeo im uspešnu realizaciju započetog projekta, naglasivši tom prilikom da je borba protiv govora mržnje na internetu izuzetno važna za mlade i da se kroz tu borbu direktno doprinosi povećanju bezbednosti mladih, koja predstavlja jedan od ciljeva Nacionalne strategije za mlade u Republici Srbiji.\nUčesnici projekta su se sastali i sa šeficom Kancelarije Saveta Evrope u Beogradu, Antje Rotemund koja je naglasila važnost borbe protiv govora mržnje i istakla kako će Savet Evrope nastaviti da predvodi i podržava aktivnosti na ovom polju širom Evrope.\n← Đaci iz Beograda prikupljali humanitarnu pomoć za bolnicu u Smederevskoj Palanci\nPočela realizacija projekta Regionalni bus protiv govora mržnje →


prevod sa englekog na srpski | bgprevodi\nTag Archives: prevod sa englekog na srpski\nJanuary 29, 2014 bgprevodi\tLeave a comment\nUkoliko se često susrećemo sa potrebom za prevodom sa engleskog na srpski ili nemačkog na srpski jezik i obrnuto, a nismo u stanju da sami prevedemo tekst, najbolje je obratiti se stručnom prevodiocu. To su ljudi obrazovani za prevod sa srpskog na nemački,ili bilo kog drugog jezika, tako da ćemo sebe poštedeti muke. Ukoliko postoji potreba za prevođenjem pravnih, finansijskih ili zvaničnih dokumenata sa jednog jezika na drugi, u tom slučaju je najbolje da se angažuje ovlašćeni sudski tumač. Kako su to zvanična dokumenta kojima se obično i dokazuje neko pravo, ili svojstvo ličnosti, to znači i potrebu da prevod bude overen pečatom ovlašćenog sudskog tumača kojim se potvrđuje verodostojnost originalu.\nprevod sa englekog na srpskiprevod sa nemačkog na srpskiprevod sa srpskog na engleskiprevod sa srpskog na nemačkisudski tumač\nProfesionalno prevođenje sa srpskog na engleski jezik tekstova svih vrsta i tematike\nProfesionalan prevod sa ruskog na srpski jezik\nPrevodi sa engleskog na srpski jezik


Uskoro otvaranje novog dnevnog centra na Paliluli| Grad Beograd\nUskoro otvaranje novog dnevnog centra na Paliluli\nSekretarijat za socijalnu zaštitu, Crveni krst i Centar za socijalni rad pripremili su liflet sa svim korisnim informacijama o tome kako beskućnici mogu da dobiju pomoć i podršku Grada, rekla je gradska sekretarka za socijalnu zaštitu Nataša Stanisavljević gostujući u emisiji „150 minuta” na TV Prva.\n– Pre ovog hladnog talasa, pre i posle novogodišnjih praznika, volonteri Crvenog krsta su bili na terenu i podelili više od 500 primeraka lifleta kako bi beskućnici dobili prave informacije. Liflet nudi obaveštenja o mogućnostima da se ove osobe smeste u ustanove socijalne zaštite, pre svega u Prihvatilište za odrasla i stara lica u Kumodraškoj ulici ili u dnevne centre gde mogu provesti određeno vreme – kazala je Stanisavljevićeva.\nOna je podsetila sugrađane da kada na ulici vide lice u stanju potrebe, o tome treba da obaveste Hitnu pomoć, Policiju, Komunalnu miliciju ili Centar za socijalni rad.\n– Koga god da pozovu, sugrađani treba da znaju da mi sarađujemo i koordiniramo aktivnosti, što znači da ko god prvi izađe na teren, obaveštava ostale institucije kako bi se pokrenula usluga smeštaja. To se događa skoro istog trenutka i odmah se izlazi na teren. U Prihvatilištu za odrasla i stara lica od početka godine smo imali prijem deset lica, a kada govorimo o deci samo jedan. Trenutno je u Prihvatilištu za odrasle 75 korisnika, a u Prihatilištu za decu Beograda 23 dece. Kapaciteta za smeštaj ima, s obzirom na to da smo na vreme otvorili još dva nova objekta, na Autokomandi i Vračaru, tako da smo omogućili dodatnih 40 kreveta za zbrinjavanje – istakla je gradska sekretarka.\nNataša Stanisavljević je naglasila da se situacija svakodnevno prati i da je to praksa u poslednje tri godine, naročito za vreme ledenog talasa.\n– Imajući u vidu epidemiološku situaciju, na vreme smo preduzeli sve preventivne mere. Da bi korisnik bio na smeštaju, potrebno je da se prvo obavi testiranje PCR testom na prisustvo kovida-19, koje je besplatno, a taj posao obavljaju stručni radnici. Rezultat se dobija veoma brzo jer imamo prioritet i potom se obavlja smeštaj u ustanovu. Korisnik tada provodi 14 dana u preventivnoj izolaciji kako bi se smanjio svaki rizik prenošenja virusa i zaražavanja ostalih korisnika. Podsetiću da su u vreme kada je bio najveći broj zaražavanja naše ustanove bile u preventivnom karantinu, odnosno ni zaposleni ni korisnici nisu napuštali ustanovu kako bi se smanjio svaki rizik. Ovakve mere doprinele su da od samog početka epidemije nemamo nijednog zaraženog korisnika, niti u Prihvatilištu za odrasla i stara lica, niti u Prihvatilištu za decu – naglasila je Stanisavljevićeva.\nOna je podsetila da su izolacioni blokovi napravljeni tokom leta kako bi bili na vreme spremni za zimski period. Takvi blokovi postoje i u novootvorenim centrima na Autokomandi i Vračaru, a uskoro će biti otvoren još jedan na Paliluli, najavila je sekretarka za socijalnu zaštitu.\n– Do kraja nedelje otvorićemo i dnevni centar na Paliluli. Ti centri se otvaraju baš zbog onih koji ne žele smeštaj. Svakom ko bude došao biće izmerena temperatura na ulazu i tu će dobiti obrok, odeću, higijenski paket, topli napitak, a moći će i da provedu određeno vreme u objektu. Takođe, oni će moći da dobiju i liflete sa osnovnim informacijama, a ko bude poželeo smeštaj, iz centra će biti preduzete sve potrebne mere. Interesovanje je veliko, tako da su od 10. decembra do danas kroz dva dnevna centra prošla 263 korisnika. Mi smo im dodatno omogućili u centru u Solunskoj na Starom gradu i prostor gde se mogu okupati. Pored toga, beskućnici će moći da dobiju i lična dokumenta prijavljivanjem na adresu Centra za socijalni rad. Tako im je omogućeno da uđu u sistem, a izmenama odluke na decembarskoj sednici Skupštine grada omogućili smo da i oni koji to ne žele mogu da dobijaju obrok u 52 narodne kuhinje – kazala je Nataša Stanisavljević.\nGovoreći o Prihvatilištu za decu, ona je podsetila da je trenutno na smeštaju 23 dece i da ni u toj ustanovi nije bilo zaraženih.\n– Više od stotinu dece je koristilo usluge Prihvatilišta za decu tokom 2020. godine i svi su dobili punu uslugu. Podsetiću da se radi o novom objektu otvorenom 2018. godine sa 1.700 kvadrata, umesto nekadašnjih 270, i koji ima potpuno opremljen medicinski i izolacioni blok. Sada se vidi značaj takvog objekta, koji je jednistven u ovom delu Evrope, a uskoro ćemo početi i sa rekonstrukcijom Prihvatilišta za odrasla i stara lica, na šta se takođe čekalo više od 50 godina – istakla je Nataša Stanisavljević.


Opelova održiva mobilnost: ekološka posvećenost, i ecoFLEX® tehnologija i alternativni pogonski sistemi - Opel Serbija\nKonvencionalni pogonski sistemi\nAlternativni sistemi sagorevanja\nNovi pogonski sistemi\nElektrična mobilnost bez kompromisa\nZaboravite na bojazan zbog dometa. Dolaze vam rešenja za mobilnost koja nastavljaju da rade.\nUključite se u snagu električne energije\nDomet ecoFLEX® modela\nNaklonjeni prirode i naklonjeni vašem novčaniku.\nPogledajte domet Opelovog ecoFLEX® modela\nNA PUTU KA ZELENIJOJ BUDUĆNOSTI.\nPrvi automobil sa katalizatorom kao standardom u Nemačkoj, prvi 3-litarski automobil na svetu, prvi dizel motor koji je u skladu sa Euro 4 standardnima emisije: mi smo uvek imali vodeću ulogu u brizi za vašu štednju i za životnu sredinu. Put ispred nas nije samo dugoročni razvoj alternativnih pogonskih sistema i održivih koncepata, već i kratkoročno i konstantno redukovanje potrošnje goriva i emisije u sadašnjosti.\nKako bismo postigli ovaj cilj, mi obezbeđujemo ekološke tehnologije kao što su start/stop sistem, smanjenje motora, i naša obimna ponuda ekonomičnih ecoFLEX® modela.\nBlueInjection tehnologija – veća efikasnost, smanjena emisija izduvnih gasova\nBlueInjection sistem smanjuje azotove okside (NOx) iz dizel motora kako bi ispunio stroge Euro 6 propise. BlueInjection sistem koristi netoksičan AdBlue® rastvor bez mirisa (poznat i kao DEF, skraćeno od ‚‚Diesel Exhaust Fluid"), koji se pohranjuje u pomoćnom rezervoaru i ubrizgava u izduvni gas, pretvarajući u katalitičkom konvertoru NOX u neškodljivu smešu vode i azota.\nPročitajte više o Insigniji\nPročitajte više o Zafiri Tourer\nDa postigne neophodno smanjenje azotovih oksida (NOx) i prilagodi se dolazećim Euro 6 propisima, Merivin 1.6 CDTI koristi Lean NOx Trap tehnologiju. Ona podrazumeva specijalni katalitički konvertor koji pohranjuje čestice NOx kao sunđer u NOx zamci. Kad se dostigne kapacitet zamke, ona se regeneriše dodatnim ubrizgavanjem goriva u veoma malim dozama.\nPročitajte više o Merivi\nUštedite uz ekonomične ecoFLEX models\nOdrživost ima dugu istoriju u Opelu. Zbog toga smo sad u mogućnosti da ponudimo mnogo inteligentnih i inovativnih alternativa. Naći ćete naš ecoFLEX® znak na Opelovim modelima koji nude najveću uštedu goriva. Drugim rečima, ovo su vozila sa najnižom potrošnjom i emisijom CO2.\nMožete da birate između četiri tipa pogona u skladu sa vašim individualnim potrebama i preferencama. Naša obimna ponuda ecoFLEX® modela uključuje ekonomične benzinske, dizel, kombinovane pogonske sisteme na benzin/TNG i prirodni gas.\nPogledajte najznačajnije momente vezane za ekonomične ecoFLEX® modele\nManje je više: Tehnologija smanjivanja\nPrincip smanjenja je zaista jednostavan: pustite da mali motor radi posao velikog motora. U praksi, međutim, stvari mogu da se zakomplikuju: ako postavimo prevelike zahteve motoru, on može brzo da se istroši. Kako bismo ovo izbegli, nastavićemo da primenjujemo najnoviju tehnologiju. Na primer, varijabilna kontrola faze ventila i usisna grana naših ECOTEC® motora obezbeđuju visoke performanse i smanjenu potrošnju goriva i emisiju CO2.\nNaši motori sa turbo punjenjem obezbeđuju još jednu jasnu demonstraciju principa smanjenja: klapne sa optimalizovanim trenjem, izduvni ventili punjeni natrijumom, skraćeni klipove i funkcija „overboost povećavaju performanse i obrtni momenat dok smanjuju potrošnju i emisiju.\nPretvaranje stajanja u mestu u pokret: Start/Stop sistem\nOva veoma efikasna tehnologija, koja je zaista na svome u urbanim područjima i pri stani/kreni vožnji, deluje na veoma jednostavan način: u saobraćajnoj gužvi ili na crvenom svetlu na semaforu, motor staje kada ubacite u prazan hod i otpustite kvačilo. Kako biste krenuli, samo pritisnete kvačilo i ubacite u brzinu.\nZbog bezbednosti i udobnosti, kontrole temperature, servo volan i pojačivač kočnica ostaju aktivni dok je motor ugašen.\nStart/Stop tehnologija je trenutno dostupna za modele Opel Corsa i Opel Agila, ali će uskoro biti dostupna i za model Opel Astra a do kraja 2011. godine i za sve modele velike zapremine.\nSvi motori sa sistemom Start/Stop dolaze i sa posebnim sistemom upravljanja energijom koji obnavlja kinetičku energiju proizvedenu prilikom kočenja i praznog hoda, čime se obezbeđuje optimalni status popunjenosti akumulatora, kao i dodatna ušteda goriva i smanjenje emisije izduvnih gasova.\necoFLEX pomoć u vožnji\nSistem ecoFLEX pomoć u vožnji pokazuje vam tačno kad treba da promenite stepen prenosa radi maksimalne ekonomičnosti, ali to nije sve. Pokazuje i koji uredjaj troši najviše energije, te istorijat potrošnje goriva za prethodnih 50 km. Za ovo, ima tri podmenija koji su prikazani na centralnom ekranu izmedju instrumenata.


Oglasilo se Ministarstvo odbrane BiH: Zbog čega MUP RS-a pravi popis Oružanih snaga\nZa ovo ministarstvo je posebno simptomatično da je “ova aktivnost započela u jednoj općini u Podrinju u toku vikenda i da su tada kontaktirani samo pripadnici OSBiH iz reda bošnjačkog naroda”.\nMinistarstvo odbrane Bosne i Hercegovine (MOBiH) raspolaže podacima da je Ministarstvo unutrašnjih poslova Republike Srpske (MUPRS) u proteklom periodu telefonski kontaktiralo pripadnike Oružanih snaga BiH (OSBiH) koji žive na teritoriji tog entiteta i tražilo od njih određene podatke, uz obrazloženje da su u postupku izrade službenih evidencija, potvrđeno je Feni u MOBiH-u.\n– S obzirom na to da je dosadašnja praksa bila da se ove i slične aktivnosti entitetskih MUP-ova provode slanjem zahtjeva prema Ministarstvu odbrane BiH, koje je tražene podatke ustupalo predmetnim institucijama, nejasno je zbog čega se pristupilo traženju podataka na ovaj način – pojašnjavaju iz MOBiH-a.\n– Nakon naše reakcije to je prošireno na pripadnike OSBiH iz drugih naroda, na ostale općine, kao i na zaposlene drugih državnih institucija – navode iz MOBiH-a.\nKako nadalje navode, MOBiH je spomenuta saznanja uputio nadležnim državnim agencijama na dalje postupanje.\nZločin šokirao region: Žena izbola muža dok je spavao, pa ga isjekla motornom pilom\nSRBIJA - Prema nezvaničnim informacijama, komšije kažu da je zločinu prisustvovalo i jedno od troje djece, koliko ih osumnjičena...\nČavušoglu: Ako hoće u NATO, Finska i Švedska da prestanu da...


Press Online :: Festivali :: Danas počinje treći "Beogradski manifest" / print=true\nDanas počinje treći "Beogradski manifest"\nTreći Festival manifestacija i destinacija "Beogradski manifest" počeće danas po podne na Kalemegdanu i trajaće do nedelje, 28. maja, a ulaz za sve posetioce će biti besplatan.\nFestival će, kao i prethodnih godina, biti podeljen u više zona koje će ponuditi bogate sadržaje i zabavu za celu porodicu. U Gornjem gradu Beogradske tvrđave će se okupiti predstavnici preko 60 opština iz Srbije koje će predstaviti svoju turističku ponudu, kulturu, manifestacije i festivale koji se održavaju u njihovom kraju.\nDeca će, uz nadzor stručnog osoblja, najbolju zabavu pronaći u velikom dečjem gradu, koji će se prostirati na preko 1.500 kvadratnih metara. Pored tobogana, trambolina, čudesnog dvorca, mališani će moći da pogledaju tri predstave dnevno, kao i nastupe dečjih horova, a moći će da učestvuju i u kreativnim radionicama i plesnim programima.\nPosebnu radost najmlađima će prirediti brojni animatori, mađioničari, klovnovi, a imaće priliku i da jašu konje. Ekskluzivno ove godine posetioci će na Kalemegdanu moći da vide i jedinstvenu izložbu velikih skulptura od slame.\nFigure visine i do četiri metra će na licu mesta praviti najeminentniji umetnici iz te oblasti. Još jedna novina su posebno osmišljene ženska i muška zona, u kojima će dame moći da vide zanimljive kreacije naših dizajnera, da urade manikir ili masažu glave, dok će muškarci u zoni "hedonizam jača organizam" moći čak i da se obriju u berbernici na otvorenom.\n"VIP Magic box zona" je veliki bioskop na otvorenom koji će na repertoaru imati brojne filmske hitove, a koje će posetioci moći da pogledaju uz degustaciju vina najboljih srpskih vinarija. Posetioci će takođe imati priliku da u jednom od tri festivalska dana uživaju i u izložbi automobila old tajmera. Radno vreme festivala danas je od 16 do 21čas, a u subotu i nedelju od 12 do 21 čas.


Novak Đoković kralj teniske istorije, ali i za 2021. godinu - Sport\nSRPSKI TENISER PRETEKAO I SVOG IDOLA PITA SAMPRASA\nNovak Đoković je teniski kralj za 2021. godinu, pošto je pobjedom u polufinalu Mastersa u Parizu obezbjedio prvo mjesto na kraju ove godine i još makar 13 nedjelja prvo mjesto ATP liste.\nĐoković je u polufinalu pobijedio Poljaka Huberta Hurkača sa 3:6, 6:0, 7:6 (5) i obezbjedio rekordu sedmi put da provede Novu godinu na prvom mjestu ATP liste. Do sada je taj rekord dijelio sa Amerikancem Pitom Samprasom koji je šest goodina bio prvi na kraju sezone.\nMogao je Đoković taj meč i ranije da pridede kraju, imao sve u svojim rukama, brejk prednosti i vođstvo 4:2, potom i meč loptu pri rezultatu 5:4 na servis Hurkača i garantovano prvo mjesto na kraju godine, ali je sve to porkockao i morao da ostanak na borju 1 obezbjedi 17 minuta kasnije u taj breku.\nĐoković će tako na završnom mastersu turniru u Torinu igrati za povećanje prednosti u odnosu na najveće rivale u ovom trenutku Rusa Dmitrija Medvedeva, Njemca Aleksandra Zvereva i Grka Stefanosa Cicipasa.\nĐoković sutra u finalu Mastersa u Parizu ima priliku da se odvoji od Španca Rafaela Nadala, koji je baš kao i on osvojio u karijeri 36 masters turnira i da i na taj način rivalima i kritičarima stavi do znanja da je on, ipak, najbolji teniser svih vremena.\nU drugom polufinalu Mastersa u parizu igraju Zverev i Dimitrov, pobjednik će sutra na crtu Đokoviću.\nTagovi: FenjerTVMastersNovak ĐokovićTenis


Predsednik Meron izvestio Savet bezbednosti Ujedinjenih nacija o ostvarenom napretku u radu | Ujedinjene nacije Međunarodni rezidualni mehanizam za krivične sudove\nPredsednik Meron izvestio Savet bezbednosti Ujedinjenih nacija o ostvarenom napretku u radu\n11. dec. 2018.\nPredsednik Međunarodnog rezidualnog mehanizma za krivične sudove (Mehanizam), sudija Theodor Meron, danas je predstavio Savetu bezbednosti Ujedinjenih nacija svoj poslednji izveštaj u svojstvu predsednika Mehanizma, i istakao najznačajnije događaje u radu Mehanizma.\nU svom obraćanju, predsednik Meron je istakao budžetske i operativne izazove s kojima se Mehanizam suočavao tokom prethodnih šest meseci, naglasivši da je uprkos tim izazovima ostvaren značajan napredak ka okončanju mandata Mehanizma. Ističući kontinuirane napore Mehanizma da obezbedi da se ključne rezidualne funkcije izvršavaju s nepokolebljivim profesionalizmom, predsednik Meron je posebnu zahvalnost izrazio sekretaru, g. Olufemiju Eliasu, na njegovom “vođstvu, postojanom integritetu i odličnom rukovođenju”.\nOsvrćući se na važne prekretnice, predsednik Meron je istakao nedavno usvajanje Pravilnika o pritvoru, kojim su uređena pravila i za Arushu i za Hag, kao i usvajanje izmena i dopuna Pravilnika o postupku i dokazima, što odslikava“nepokolebljivo nastojanje [Mehanizma] da iznađe načine da unapredi svoje metode i rad, te služi kao uzor za sudove u drugim pravosudnim sistemima”.\nPredsednik je nadalje obavestio Savet o neometanom završetku prvog pravosudnog pretresa u septembru u novoj, namenski izgrađenoj, sudnici u Arushi u postupku zbog nepoštovanja suda u predmetu Turinabo i drugi, i zahvalio Vladi Ruande na njenoj dragocenoj saradnji u izvršenju naloga za hapšenje i prebacivanje optuženih u tom predmetu.\nPredsednik Meron je takođe izvestio Savet o važnim koracima preduzetim kako bi se obezbedilo neometano prenošenje predsedničkih funkcija na novog predsednika Mehanizma, sudiju Carmela Agiusa, u januaru. Osvrćući se na gotovo sedam godina svog predsedavanja Mehanizmom, predsednik Meron istakao je neke od najznačajnijih dostignuća, dok je posebno zahvalio šefici sbog kabineta i glavnom pravnom savetniku, gđi Gabrielle McIntyre, i celokupnom osoblju na posvećenosti tome da Mehanizam bude “primer toga šta jedan međunarodni krivični sud može i treba da bude”.\nPredsednik Meron se dalje osvrnuo na neke od stvari zbog kojih žali, uključujući duboko žaljenje zbog toga što nije pronađeno drugačije i bolje rešenje za situaciju u kojoj se našao sudija Aydin Sefa Akay. Predsednik je u tom kontekstu napomenuo: “U vreme kada se svet suočava sa duboko uznemirujućim tendencijama u vezi s potkopavanjem nezavisnog sudstva i slabljenjem vladavine prava, mi u Ujedinjenim nacijama jednostavno ne možemo sebi priuštiti da budemo bilo šta drugo osim primera drugima kad je reč o postupanju u slučajevima ometanja sudijske nezavisnosti i preduzimanja aktivnosti koje su u suprotnosti s imunitetom koji nude Ujedinjene nacije”.\nUprkos stvarima zbog kojih žali, predsednik Meron je izjavio da je izuzetno ponosan na ono što je postignuto na Mehanizmu tokom proteklih sedam godina, napominjući da je za vreme njegovog predsedavanja usvojen Pravilnik o postupku i dokazima, sudije su položile zakletvu, i ogranci Mehanizma su počeli s radom. Sudije su usvojile kodeks profesionalnog ponašanja sudija, koji predstavlja inovaciju, i revidirale taj kodeks kako bi uključio disciplinske procedure, što “odražava važnost pozivanja na odgovornost u svim aspektima rada sudija”. Tokom predsednikovog mandata, odgovornost za pravosudne aktivnosti, kao i za nepravosudne rezidualne funkcije, prenesena je sa MKSR i MKSJ i neometano se izvršava “u skladu s najvišim standardima”, i Mehanizam je preduzeo potrebne korake kako bi samostalno funkcionisao. Predsednik Meron se osvrnuo i na to da je Mehanizam “pokazao da model po kojem sudije rade bez ličnog prisustva može funkcionisati efikasno i ekonomično, uz puno poštovanje ispravne zakonske procedure”.\nPredsednik je takođe podsetio da je Mehanizam izgradio novi, minimalistički objekat u Arushi, zahvaljujući izuzetnoj velikodušnosti Vlade Tanzanije, i da je u tom novom objektu započeo značajne tradicije, organizujući sudski kolokvijum za nacionalne, regionalne i međunarodne sudije i posete velikog broja raznih zvaničnika koji nastoje da uče iz prakse Mehanizma, te da rukovodi jednom od vodećih pravnih biblioteka u regionu i omogućava pristup toj biblioteci.\nPredsednik Meron je podsetio i na značajna dostignuća ogranka u Hagu, uključujući otvaranje novog Informativnog centra o MKSJ u Sarajevu i pozitivne indikacije dobijene i u Hrvatskoj i u Srbiji u vezi s osnivanjem informativnih centara u tim državama.\nPredsednik je napomenuo da je sve to vreme njegovim kolegama i njemu “bio prioritet da izgradimo jednu uzornu instituciju Ujedinjenih nacija”. Predsednik Meron je podsetio da je izuzetni kadrovski sastav Mehanizma, koji čine osobe iz preko 70 država, u više navrata prevazišao cilj generalnog sekretara da se uspostavi rodna jednakost. Predsednik je pohvalio zaposlene Mehanizma i izjavio da su svojim “profesionalizmom i talentom, svojom snalažljivošću i fleksibilnošću, ti kadrovi bili od neprocenjive važnosti u stvaranju onoga što je Mehanizam danas ”.\nZavršavajući svoje obraćanje, predsednik se prisetio da su Ujedinjene nacije osnovane posle užasa Holokausta i globalne potrebe, koja je došla posle njega, da se “ponovo uspostavi vera u temeljna ljudska prava, ljudsko dostojanstvo i vrednost pravde i vladavine prava”. Napomenuo je da ad hoc međunarodni sudovi, i Mehanizam kao njihov naslednik, nastavljaju da služe kao simbol tih osnovnih vrednosti.\nIzveštaj o ostvarenom napretku u radu (na engleskom)


Vašington želi da Severna Makedonija ove godine započine pregovore sa EU\nZastave Severne Makedonije i EU\nSjedinjene Američke Države su pozvale Sofiju i Skoplje da reše bilateralne sporove van pristupnog procesa da bi se postigao zajednički cilj - članstvo Severne Makedonije u EU, javila je večeras MIA pozivajući se na Stejt department.\nKako se navodi, SAD naglašavaju da su "precizno jasne u želji da vide Severnu Makedoniju, koja je trenutno kandidat za članstvo u EU, kako ulazi u sledeću fazu održavanjem prve međuvladine konferencije do kraja ove godine".\n"Proces proširenja promiviše dugotrajan mir, stabilnost i prosperitet u celom regionu. Odluka EU u martu da otvori pristupne pregovore sa Severnom Makedonijom i Albanijom je pozitivan korak u službi suzbijanja narativa da je transatlantska zajednica zapostavila Balkan", rekli su za MIA u Stejt departmentu.\nIstiče se i da bilo kakav zastoj na putu pristupanja Severne Makedonije i Albanije EU, rizikuje otvaranje pitanja kredibiliteta EU u region.\nBugarska je u sredu (17. novembra) blokirala početak pristupnih pregovora između Severne Makedonije i Evropske unije zbog otvorenih istorijskih i jezičkih pitanja koje ove dve susedne zemlje imaju.\nBugarska ministarka spoljnih poslova Ekatarina Zaharieva izjavila je, nakon video konferencije ministara spoljnih poslova EU održane u utorak 17. novembra, da Bugarska u ovoj fazi „ne može da podrži pregovarački okvir sa Republikom Severnom Makedonijom“, kao ni održavanje prve međuvladine konferencije, preneo je servis RSE u Severnoj Makedoniji.


TotalCar.rs » Bosch proizveo sto miliona ESP sistema\n0 komentara 3372 pregleda\nOd 1995. godine, kada je počela serijska proizvodnja ESP sistema, kompanija Bosch je isporučila 100 miliona primeraka ovog uređaja, koji od novembra 2014. postaje obavezan deo opreme na svim novim vozilima u EU.\nBosch je tehnologiju protiv proklizavanja razvio 1995. godine i ujedno bio prva kompanija na svetu koja je počela serijsku proizvodnju ESP sistema.\nSistem je naročito bitan u vožnji na klizavim putevima, kao i u slučajevima kada vozila prebrzo ulaze u krivine. Program elektronske stabilnosti tada pomaže vozilima da zadrže pravac i izbegnu nesreće usled proklizavanja koje često dovode do ozbiljnih posledica.\nSmatra se da je, posle pojasa, ESP najvažniji sistem bezbednosti u automobilu. Prema istraživanjima, on može sprečiti do 80 procenata nesreća usled proklizavanja.\nAnaliza baze podataka nemačke studije nesreća pokazuje da je tokom 2011. godine samo u Nemačkoj spaseno 540 života kao rezultat rada ESP-a. Prema podacima iz 2011, 60 odsto svih automobila na nemačkim putevima bilo je opremljeno ovim elektronskim sistemom, koji postaje obavezan za nova vozila u sve većem broju zemalja.\nOd novembra 2014. godine ESP više neće biti stvar izbora u EU: postaće standardna oprema za sva novoregistrovana vozila. Čak i danas 78 procenata svih novoproizvedenih putničkih automobila i lakih teretnih vozila u Evropi opremljeno je ESP sistemom, a gotovo svako drugo novo putničko vozilo u svetu opremljeno je ESP sistemom.\nOd početka serijske proizvodnje 1995. pa do 2010. kompanija Bosch proizvela je ukupno 50 miliona ESP sistema, a za svega četiri naredne godine ovaj broj je udvostručen. To pokazuje da ESP sistem sve više postaje standardni deo opreme novih automobila.


Kineski predsjednik Xi Jinping najavio veći uvoz poljoprivrednih proizvoda iz BiH - Ilidza.ba I\nHome/Svijet/Kineski predsjednik Xi Jinping najavio veći uvoz poljoprivrednih proizvoda iz BiH\nKineski predsjednik Xi Jinping zahvalio se danas na samitu "17 plus jedan" predsjedavajućem Predsjedništva BiH Miloradu Dodiku, istakavši da su odnosi dvije zemlje unaprijeđeni i da Kina planira uvoziti još više poljoprivrednih proizvoda iz BiH.\n“Ohrabrujemo vas da više promovišete vaše proizvode i da iskoristite mogućnosti prisustva na kineskom tržištu, i da ostanemo u kontaktu u vezi sa uvozom poljoprivrednih i ostalih proizvoda iz vaše zemlje da bismo to sve zajedno unaprijedili”, rekao je Xi na samitu nakon Dodikovog obraćanja.\n“BiH je dio ove saradnje”, naglasio je Xi.\nDodik na Samitu “17 plus jedan”: Samo ujedinjeni možemo pobijediti pandemiju\n“Unaprijedili smo veze naše dvije zemlje i uspjeli za obje zemlje obezbijediti određene rezultate, tako da vjerujem da će ova saradnja stvoriti još mogućnosti za prijateljsku i još veću saradnju naše dvije zemlje”, naglasio je kineski lider.\nPrema njegovim riječima, samit “17 plus jedan” predstavlja saradnju ravnopavnih partnera, bez obzira na veličinu zemalja – postoje obimne konsultacije, zajednički doprinosi i korist koja se dijeli.\nNa video-konferenciji, koju je danas otvorio kineski predsjednik Xi Jingping, obratio se predsjedavajući Predsjedništva BiH Milorad Dodik.


Kusturica: Klečanje na riži po stranim ambasadama | 058.ba\nSRNA - 07. октобра 2014.\t058.ba\nProslavljeni srpski režiser Emir Kusturica kritikovao je opoziciju u Republici Srpskoj, jer „na vlast želi da dođe klečanjem na riži“ u stranim ambasadama u BiH.\n„Predsjednik Srpske Milorad Dodik želi da riješi sirotinju strukturno, sistemski, a ovi to rade kroz bijedan pokušaj devalvacije svega što je urađeno i što je najgore – oni su institucionalno opasni zato što bi mogli da dovedu do kraha jednog sistema“, rekao je Kusturica.\nOn je u emisiji „Ćirilica“ beogradske Televizije „Happy“ ocijenio da borba za vlast „putem takvih kratica neće moći da prođe“, kao ni „budimpeštanska koncepcija rušenja“, jer – Dodik nije Milošević.\n„Niti je Dodik Milošević, niti je Tadić Đinđić, niti je Bosić Koštunica, a da ne govorim Ivanić Dinkić. Ne postoji dodirna tačka ni u čemu, pošto Dodik, prije svega, nema ratnu opciju“, rekao je Kusturica.\nOn je ocijenio da je Dodik, prije svega, „jedan ekonomski buldožer“. „Dodik je garancija opstanka jedne snažne strukture koja domaćinski i pametno upravlja jednom teritorijom koja je zadata“, rekao je Kusturica.\nOn je podsjetio da nije Dodik „smislio Dejtonski sporazum, nego velike sile, koje su dale zadatak svima da rade ono što rade“.\n„Onda je nagrižen Dejtonski sporazum, iz vjerovatno jednog razloga, a taj razlog je da BiH uđe u NATO, i da tako natjera i Srbiju da uđe u NATO pakt“, istakao je Kusturica.\nNavodeći da Dodik tome oponira, Kusturica je rekao da je to političar koji može u svakom trenutku da „odigra onu kartu koja obezbjeđuje opstanak upravo Republike Srpske“.\nKusturica je rekao da je tema „budimpeštanske koncepcije rušenja“ upravo neprestano guranje naroda u ideju da je narod siromašan i podsjetio da su i u nekadašoj Jugoslaviji, koja je stvarala četiri milijarde dolara viška, bile plate koje su bile „jedva rastegljive“ do kraja mjeseca.\nGovoreći o svom odnosu sa Dodikom, Kusturica je rekao da oni dijele zajedničku vjeru u to da sa ljudima može da se radi, da stvari mogu da se unapređuju – dakle sklonost ka ideji da ne mora baš sve da propadne.\n„Dodik se pokazuje kao čovjek ogromnog djela. Mislim da će prvi put u istoriji Srba doći do toga da jedan narod projektuje istorijsku svijest i bira ovog puta onoga ko već iza sebe ima izgrađene bolnice, infrastrukturu, autoputeve, koji probija tunele koje Tito nije mogao da probije“, zaključio je Kusturica.


OKS izabrao najbolje - Ivana, Novak, rukometašice, odbojkaši... - Sportske.net\nOKS izabrao najbolje - Ivana, Novak, rukometašice, odbojkaši...\nOlimpijski komitet Srbije dodelio je u ponedeljak priznanja najboljim sportistima Srbije u pojedinačnoj i ekipnoj konkurenciji.\nSrpska atletičarka Ivana Španović i teniser Novak Đoković proglašeni su danas za najuspešnije sportise Srbije u 2013. godini u izboru Olimpijskog komiteta Srbije.\nZa najbolji ženski tim proglašena je rukometna reprezentacija, koja je juče osvojila srebrnu medalju na Svetskom prvenstvu, dok je najbolji muški tim odbojkaška selekcija, osvajač bronzane medalje na Evropskom prvenstvu.\nNajuspešniji mladi sportista je veslač Andrija Šljukić, a najbolji trener selektor rukometašica Saša Bošković.\nPriznanja su dodeljena u Domu Narodne skupštine Republike Srbije, a ceremoniji su prisustvovali predsednik Vlade Srbije Ivica Dačić, ministar omladine i sporta Vanja Udovičić i brojni sportski funkiconeri.


CINS: Vučićev kum ulazi u posao sa vetroelektranama\nDruštvo Autor:Nova14. sep. 202018:24\nNikola Petrović i Aleksandar Vučić Foto:Vesna Lalić\nNikola Petrović, kum predsednika Srbije Aleksandra Vučića, postao je u avgustu suvlasnik firme Crni Vrh Power koja planira izgradnju vetroelektrane Crni vrh na teritoriji Žagubice, Bora i Majdanpeka, saznaje CINS. Kako smo ranije pisali, Petrović je već godinama u poslu sa malim hidroelektranama, a samo u 2019. godini država je od hidroelektrana povezanih sa njim otkupila struju u visini od 2,3 miliona evra, navode iz Centra za istraživačko novinarstvo Srbije (CINS).\nU tekstu se navodi da je firmu Crni Vrh Power iz Žagubice, čija je delatnost proizvodnja električne energije, prošle godine je osnovala firma W-Line u vlasništvu Ivana Pantelića, koji je u martu ove godine postao i direktni vlasnik. Prema ugovoru o prenosu udela, u koji je Centar za istraživačko novinarstvo Srbije (CINS) imao uvid, Nikoli Petroviću je u avgustu preneto 50 odsto vlasništva firme za oko 37 hiljada dinara.\nKako navode iz CINS-a, reč je o kompaniji koja na tromeđi teritorija Bora, Majdanpeka i Žagubice treba da izgradi vetroelektranu Crni vrh, a vrednost ovog posla je, prema medijskim natpisima, oko 100 miliona evra. Planirana je izgradnja do 40 vetrogeneratora koji koriste snagu vetra za proizvodnju električne energije, od toga 21 na teritoriji Žagubice, 14 na teritoriji Bora i pet na teritoriji Majdanpeka.\nU tekstu se ističe da su početkom juna Bor i Majdanpek stavili na uvid plan detaljne regulacije područja vetroelektrane, što je jedan od uslova za kasnije projektovanje i izgradnju.\nIz CINS-a su napomenuli da Nikola Petrović, direktor Elektromreže Srbije (EMS) u periodu od septembra 2012. do kraja 2016. godine i kum predsednika Aleksandra Vučića, nije želeo da govori više o ovom poslu.\nRođaci Branimira Gvozdenovića u spisima istrage za Možuru\nU tekstu se ističe da je Petrovićev novi poslovni partner Ivan Pantelić je vlasnik firme Kodar Energomontaža koja je specijalizovana za radove u oblasti prenosa i distribucije električne energije i telekomunikacionih sistema i opreme. U konzorcijumu sa drugim firmama, Kodar Energomontaža je u martu ove godine dobila od Elektromreže Srbije posao izgradnje dalekovoda od Kragujevca do Kraljeva. Na polaganju kamena temeljca za ovu izgradnju, u junu, bio je prisutan i Nikola Petrović. Tada je ministar rudarstva i energetike Aleksandar Antić izjavio da to što pored sadašnje direktorke EMS-a sedi i Nikola Petrović „govori da se radi sa dugoročnom vizijom i kontinuitetom koji obezbeđuje realizaciju strateških projekata“.\nIz CINS-a podsećaju da Nikola Petrović nije nov u poslu sa obnovljivim izvorima, podsećajući da se na rekama u Srbiji nalazi devet mini hidroelektrana (MHE) čije se vlasništvo dovodi u vezu sa njim. Osam MHE se nalazi u opštini Crna Trava, dok je jedna smeštena podno Kopaonika na reci Jošanici. Skoro sve su u vlasništvu Eco Energo Group, firme u kojoj je Petrović suvlasnik. O nastanku i poslovima ove kompanije, CINS je ranije pisao.\nSamo tokom 2019. godine ovih devet malih hidroelektrana je proizvelo i prodalo Elektroprivredi Srbije (EPS) struju u vrednosti od oko 2,3 miliona evra. Te, kao i ranijih godina, ukupna zarada ovih MHE bila je u vrhu kada su u pitanju isplate EPS-a povlašćenim proizvođačima struje, o čemu je već pisao CINS.\nIz Centra za istraživačko novinarstvo podsećaju da u Srbiji firme koje se bave proizvodnjom struje iz obnovljivih izvora energije, poput hidroenergije, energije vetra, biomase, solarne energije itd. imaju status povlašćenih proizvođača struje zbog obećanja države Energetskoj zajednici da će do 2020. godine 27 odsto struje proizvoditi iz obnovljivih izvora. To znači da država električnu energiju proizvedenu iz obnovljivih izvora energije otkupljuje po višim cenama ne bi li podstakla investitore da još više ulažu u taj posao.\nPrema podacima EPS-a, prošle godine od ukupne količine električne energije proizvedene u sistemu podsticaja, najviše – 65 odsto – je dobijeno energijom vetra. To je tri puta više nego što je dobijeno hidroenergijom.


Uvodi se novi granični prelaz – Krstarica\nM. P. 19. oktobra 2021. 12:26\nMinistar Vulin izjavio je da se Predlogom zakona o potvrđivanju sporazuma između Vlade Srbije i Saveta ministara BiH uvodi granični prela Ljubovija-Bratunac.\n„Sporazume koje imamo sa BiH jesu sporazumi koji regulišu naše granične prelaze i pored postojećih uvodi se novi granični prelaz Ljubovija-Bratunac“, rekao je Vulin u Skupštini Srbije.\n„Logično je da ljudi koji žive s obe strane Drine jednostavnije sarađuju. Otvaranjem novog mosta prema nekim mestima ćemo skratiti put za 60 kilometara, a na mostu će biti prva zajednička tačka prelaza“, rekao je ministar.\nKilometarske kolone na graničnim prelazima, čekalo se i po pet sati\n„Imali smo katastrofe u Severnoj Makedoniji, Grčkoj, a naš sektor je pomagao na svim lokacijama. Da nije bilo srpskih vatrogasaca situacija bi bila pogubnija. Tamo gde je stao srpski vatrogasac požar nije prošao, nijedno drvo nije stradalo“, podvukao je Vulin.\n„Hoćemo i moći ćemo da pomognemo region. Srbija razmišlja regionalno, ne mislimo samo o sebi“, rekao je Vulin.\n„Egipat je moćna zemlja sa izvanrednom vojskom koja ima tradiciju saradnje sa nama. Ovo je odlična prilika da ih upoznamo sa našom odbrambenom industrijom“, rekao je Vulin.


Gradiška: Svečanost na granici - mojKontakt portal - Radio Televizija Kontakt\nGradiška: Svečanost na granici\nSvečanosti, koju je u ponoć označilo i intoniranje himne Evropske unije “Ode radosti“, uz zvaničnike granične policije i carine s oba granična prijelaza, onog u Staroj Gradišci u Hrvatskoj i u Gradišci u BiH, prisustvovali su i načelnici Velimir Paušic i Zoran Latinovic, najavljujući nastavak saradnje ove dvije pogranične opštine.\n-Nadam se da ova granica neće biti granica, već ćemo biti otvoreni za sve oblike saradnje, najviše one prekogranične, što će nam pomoći da osiguramo sredstva koja su potrebna i susjednoj općini Gradiška – kazao je načelnik Paušic.\nOčekuje se, naglašava, još mnogo posla, izgradnja novog mosta na Savi te ceste koja bi trebalo da rastereti Gradišku u BiH.\nRežim saobraćaja podrazumijeva biometrijski pasoš za građane BiH prilikom ulaska u Hrvatsku, odnosno sada EU, ili ukoliko bh.građani imaju stari pasoš, neophodna im je i viza.\nGradani Republike Hrvatske moći ce prelaziti granicu BiH, ali i u Republiku Srbiju, s ličnom kartom što dosad nije bio slučaj.\nVelikom proslavom na Trgu bana Jelačića, vrijednom šest miliona kuna, Hrvatska i njeni građani proslavili su ulazak u Evropsku uniju. Tačno u ponoć zazvonila su zvona crkve Sv. Marka, alpinisti su sa hotela Dubrovnik spustili zastavu Evropske unije, horovi su pjevali evropsku himnu ‘Odu radosti’, a sa Bundeka je iznad Zagreba ispaljen vatromet. Hrvatska je postala 28. zemlja članica Evropske unije.\nVan Rompej u Beogradu\nGrađani BiH danas izlaze na ulice i daju otkaz parlamentarcima


U albanskom gradu Drač danas će biti održan neformalni sastanak zvaničnika zemalja Balkana i evropskog komesara Johannes Hahn čiji će fokus biti na Akcionom planu za produbljivanje ekonomske integracije u regionu.\nSkup će biti prilika da se ukaže na značaj regionalne stabilnosti i sprovođenja reformskih procesa koji su ključni preduslovi za ekonomski oporavak, razvoj i dostizanje evropskih standarda cijelog regiona.\nNa sastanku će biti riječi o pospješivanju sprovođenja obaveza preuzetih u julu na Samitu u Trstu.\nSljedeći konkretni koraci će uključivati – uzajamno priznavanje stručnih kvalifikacija, utvrđivanje i ukidanje birokratskih i regulatornih prepreka koje ometaju trgovinu i investicije u regionu, uspostavljanje regionalnog dijaloga o digitalnoj transformaciji, te pokretanje pregovora o mehanizmu za rješavanje sporova.\nSkupu, čiji je domaćin premijer Albanije Edi Rama, prisustvovaće predsjedavajući Savjeta ministara Denis Zvizdić, predsjednik Vlade Srbije Ana Brnabić, premijeri Makedonije Zoran Zaev, Crne Gore Duško Marković i samoproglašenog Kosova Isa Mustafa, te komesar za evropsku politiku susjedstva i pregovore o proširenju Johanes Han i potpredsjednik Svjetske banke za Evropu i Centralnu Aziju Siril Miler.\nObjavljeno: Sat, 26/08/2017 - 10:05\nTragedija u albanskom ljetovalištu Vlora: U moru se utopio mladić iz Srebrenika


СМЕЊЕН ЉУБИША ТУМБАКОВИЋ\nSMENJEN LJUBIŠA TUMBAKOVIĆ\nIzvršni odbor Fudbalskog saveza Srbije izglasao je smenu Ljubiše Tumbakovića na današnjoj sednici.\n„Orlovi“ će do daljeg biti bez selektora, pošto FSS još nije uspeo da pronađe novog stratega. Srbija prvu narednu utakmicu ima tek u martu sledeće godine, pa čelnici ljudi našeg fudbala smatraju da ima dovoljno vremena da pronađu pravog čoveka koji će orlove odvesti na Mundijal.\nPrvi pik ljudi iz FSS Vladan Milojević i daje velika želja da upravo on odmah preuzme reprezentaciju. I Milojević ima veliku želju da kruniše svoju karijeru na najbolji način, ali problem je što on ima čvrst ugovor sa Al Ahlijem zbog kojeg bi, kako se priča, FSS morao da plati i obeštećenje od 1.200.000 evra.\nSpekulisalo se dugo i o Veljku Paunoviću, Slaviši Jokanoviću i Vladimiru Iviću, oni su takođe pod jakim ugovorima koji im ne dozvoljavaju da razmišljaju o povratku u Srbiju. Novac će dakle imati glavnu ulogu u odabiru novog selektora Srbije.\nPoslednjih dana se takođe spominje i Savo Milošević. On je nekoliko puta istakao da se ne bi vraćao u srpski fudbal, ali reprezentaciju nije pominjao, što daje nadu da bi njegov odgovor mogao da bude potvrdan. U FSS nisu zaboravili da je Milošević bio direktor kada je selekitrana zlatna šampionska generacija koja je 2015. osvojila titulu U20 prvaka sveta.\nMEDIJI JAVLJAJU: Britanija poslala 30 specijalaca u Ukrajinu\nNijedan od pomenutih nema pojma o fudbalu, to je sve banda koju bi trebalo pohapsiti.


Međunarodni sud je duboko zabrinut ponašanjem Vojislava Šešelja kojim on ozbiljno ugrožava svoje zdravlje | Međunarodni krivični sud za bivšu Jugoslaviju\nMeđunarodni sud je duboko zabrinut ponašanjem Vojislava Šešelja kojim on ozbiljno ugrožava svoje zdravlje\nHaag, 30. novembar 2006.\nMEĐUNARODNI SUD JE DUBOKO ZABRINUT PONAŠANJEM VOJISLAVA ŠEŠELJA\nKOJIM ON OZBILJNO UGROŽAVA SVOJE ZDRAVLJE\nZbog obaveza Međunarodnog suda da obezbedi fizičku dobrobit lica u njegovoj nadležnosti, Šešelj je juče prebačen iz Pritvorske jedinice u holandsku zatvorsku bolnicu u susedstvu, u kojoj postoje dodatni uslovi za medicinsku negu, kao i dodatno medicinsko osoblje. To je učinjeno kako bi se stanje njegovog zdravlja pomnije nadgledalo i kako bi se garantovala brza medicinska intervencija ukoliko ona postane neophodna.\nMeđunarodni sud je uveren da ukoliko Šešelj insistira na odbijanju hrane, uskoro može doći do zdravstvene situacije koja zahteva intervenciju.\nŠešelj, koji i dalje pije vodu, od 11. novembra odbija hranu i zdravstvenu negu. Ipak, on sve vreme kontaktira sa holandskim doktorom koji je zadužen za pritvorenike u Pritvorskoj jedinici Međunarodnog suda. Međutim, Šešelj ostaje pri tome da ne dozvoljava da mu ovaj ili bilo koji drugi holandski doktor pruža zdravstvene usluge.\nReagujući na Šešeljevo odbijanje da holandskim doktorima odobri da procene njegovo zdravstveno stanje, Međunarodni sud je pokušao da zajedno sa Šešeljem odredi doktora ili doktore koji bi mu bili prihvatljivi. Šešelj je obavestio Međunarodni sud da bi pristao na doktore iz raznih zemalja, uključujući i Francusku i Srbiju. Danas je Šešelj odbio da se sastane sa francuskom doktorkom koja je doputovala u holandsku zatvorsku bolnicu samo zato da bi procenila njegovo zdravstveno stanje. U okviru ovih mera, Međunarodni sud je takođe yatražio od Šešelja i onih koje on smatra svojim saradnicima da imenuju nekog srpskog lekara ili tim lekara koji mu je prihvatljiv. Do danas Šešelj nije dao nijedno ime uprkos nameri Međunarodnog suda da, u skladu sa Pravilom 31 Pravilnika o pritvoru, izađe u susret njegovom zahtevu za zdravstvenu negu po sopstvenom izboru.\nTokom celog perioda u kojem Šešelj odbija da prihvati hranu ili zdravstvenu negu, Međunarodni sud je činio sve kako bi diplomatski predstavnici, kao i vlasti države domaćina i Republike Srbije bili uredno obaveštavani o situaciji. Tribunal je takođe u kontaktu sa vodećim međunarodnim stručnjacima za pitanja pritvora i ostala relevantna pitanja u vezi sa tim kao što je Međunarodni komitet crvenog krsta (MKCK). Međunarodni sud je uputio i poziv MKCK da poseti sud i iznese svoje stručno mišljenje, kao i da poseti Pritvorsku jedinicu Međunarodnog suda i holandsku zatvorsku bolnicu. Pored toga, predstavnici MKCK su pozvani da posete Šešelja u zatvorskoj bolnici.\nRazlozi koje Šešelj navodi za odbijanje hrane su razni i menjaju se. Sekretarijat je rešio po pitanju nekoliko zahteva koje je Šešelj imao u vezi sa pretpretresnim postupkom, kao što su nenadgledane posete njegove supruge, prostorije za pripremanje odbrane i zvanični status njegovih pravnih saradnika. On je takođe izneo i nekoliko javnosti manje poznatih zahteva, kao što je taj da se Međunarodni sud obrati jednoj stranoj državi i od nje zahteva da oslobodi zamrznuta sredstva koja on drži na bankovnim računim van svoje zemlje.\nSuočen sa promenljivim zahtevima, Međunarodni sud se od početka trudio da zaštiti Šešeljeva ljudska prava. Upuštao se u duge razgovore s njim i trudio se da mu objasni da je pravo mesto za veliki broj njegovih žalbi sud pred kojim će one biti razmotrene na nepristrasan i fer način, u skladu sa najvišim standardima međunarodnog prava. Suprotno dezinformacijama u nekim medijima u kojima se tvrdi da je Šešeljevom u izolaciji u holandskoj zatvorskoj bolnici, situacija je takva da je Šešelj je često u kontaktu sa osobljem bolnice i Pritvorske jedinice i ima neometan 24-časovni pristup telefon.\nMeđunarodni sud će učiniti sve da osigura poštovanje svih prava koja su Šešelju garantovana Statutom suda i njegovim Pravilnikom o postupku i dokazima. Međutim, Šešelj je izabrao da insistira na ponašanju koje ozbiljno ugrožava njegovo zdravlje i nastoji da spreči Međunarodni sud da vrši svoju dužnoststaranja o zatvorenicima.\nVojislav Šešelj se tereti za progone hrvatskih, muslimanskih i ostalih nesrpskih civila i njihovo proterivanje iz delova Hrvatske i Bosne i Hercegovine, kao i iz delova Vojvodine u Srbiji, počinjene između 1991. i 1993. godine.\nPostupke pred Međunarodnim sudom možete pratiti na Internet stranici Međunarodnog suda: www.icty.org


Grupa građana prikupila 2.069 potpisa za žalbe nadležnima zbog situacije na savskom keju - Beograd - Dnevni list Danas\nPočetna » Beograd » Grupa građana prikupila 2.069 potpisa za žalbe nadležnima zbog situacije na savskom keju\n0Piše: Beta 21. avgusta 2019. 22.26\nFoto: Savski nasip /facebook\nNeformalna grupa „Savski nasip“ zahteva od nadležnih da se spusti rampi na Savskom nasipu i da se poruši, kako navode, nelegalni put.\n„Savski nasip nije dimenzionisan za saobraćaj motornih vozila, i saobraćaj po nasipu je zabranjen jer oštećuje savski nasip koji od poplava brani više od 100.000 ljudi“, navodi se u saopštenju i dodaje da nadležni odbijaju da zaključaju nasipske rampe.\nTa grupa je navela da je nasip oštećen jer tamo „svakodnevno divljaju automobili, kamioni, teške građevinske mašine“.\nZahtev se i kažnjavanje i uklanjanje nepropisno postavljenih splavova.\n„Svedoci smo da su svi splavovi kod Beograda na vodi uklonjeni i to sa obe strane reke, jer su se po rečima Vesića sugrađani žalili na buku. Za to vreme broj protivpravno postavljenih splavova na savskom keju raste ogromnom brzinom, danas se na savskom keju nalazi preko 100 splavova, kuća na vodi, privatnih klubova, ordinacija“, navodi se u saopštenju.\n„Savski nasip“ od nadležnih traži i da se odbiju zahtevi za legalizaciju nelegalnih objekata na savskom nasipu.\n„Na beogradskom vodoizvorištu protivpravno je sazidano nekoliko stotina vikendica, koje po rečima profesora kojima je to struka ugrožavaju vodosnabdevanje grada od 2 miliona ljudi i prete da uruše nasip“, navodi se u saopštenju i dodaje se da se traži uklanjanje svih objekta sa vodoizvorišta koji ne služe za vodosnabdevanje i odbranu od poplava.\nZahtev se i rešavanje problemi ugrožavanja vodoizvorišta na tom nasipu.\n„Vlasnici nelegalnih objekata na vodoizvorištu su probušili Reni bunare da bi odatle protiv pravno uzimali struju i tehničku vodu, tako su oštetili Reni bunare, koji služe da Beograđani imaju zdravu i jeftinu vodu za piće“, navodi se u saopštenju.\npeticija, savski nasip\nGrađani strahuju da će se nelegalni radovi na Savskom nasipu nastaviti\nBuše branu da bi sebi “švercovali” vodu (VIDEO)


Pandurević poručuje premijerki Cvijanović: ”Pobijedićeš samo na lovačkoj lažijadi”! – Dijalog\nPandurević i Cvijanović\nPrivremena Parlamentarna istražna komisija sutra bi nakon 10 mjeseci rada trebalo da objavi zaključke kakav je spoljnopolitički status BiH. Sudeći prema stavovima parlamentaraca, jedinstvenog zaključka neće biti, a Komisija će nekima poslužiti za pokušaj obračunavanja sa ministrom inostranih poslova Igorom Crnatkom i Savezom za promjene.\nIdeja o formiranju Istražne komisije potekla je od Marija Karamatića, delegata Hrvatske seljačke stranke u Vijeću naroda Parlamentarne skupštine BiH, koji očigledno ima neki lični problem sa ministrom Crnatkom.\n“U mandatu ovog ministra mi smo službeno postali najbijednija zemlja u Evropi”, tvrdi Karamatić i prigovara ministru Crnatku što je u Ministarstvo zapošljavao kadrove PDP-a.\n“Nadam se da će do kraja mandata Crnadak početi da radi svoj posao i da će prestati da putuje po svijetu”, poručuje Karamatić.\nPrema Karamatićevim riječima, Crnadak bi posao ministra inostranih poslova vjerovatno trebalo da obavlja na relaciji Laktaši-Široki Brijeg, a konkursnu proceduru u Ministarstvu bi valjda trebalo prepustiti Htvatskom narodnom saboru.\nViše nego očigledno je da je u ovom slučaju u pitanju združeni napad HNS-a i SNSD-a na ministra Crnatka i Savez za promjene.\n“Ministar Crnadak ne radi za dobrobit Republike Srpske”, tvrdi šef Kluba poslanika SNSD-a Staša Košarac, ali za razliku od Karamatića ne pominje kadrove PDP-a u Ministarstvu već smatra da je DKP mreža BiH puna, kako kaže, kadrova muslimanskih obavještajnih službi.\nU odbranu ministra Crnatka stao je SDS. Tvrde da je odličan ministar koji je uradio puno na promiciji Republike Srpske.\nŠto se tiče navodnog nepotizma za koji ga proziva premijerka Srpske Željka Cvijanović, poručuju da ona i SNSD o tome nemaju moralno pravo da pričaju.\n“Gospođa Cvijanović je očigledno frustrirana, jer nije uspjela da bude član Predsjedništva BiH, ali ni ministar inostranih poslova, pa se sada bavi jeftinim seoskim tračevima i lažima”, tvrdi šef Kluba poslanika SDS-a Aleksandra Pandurević i dodaje:\n“Čula sam da ovih dana lovci organizuju lažijadu, pa joj sugerišem neka se prijavi na takmičenje. Uvjerena sam da će pobijediti.”\nPandurevićeva je prokomentarisala i najavu predsjednika SNSD-a Milorada Dodioka o formiranju patriotskog bloka u Republici Srpskoj.\n“Sačuvaj me bože patriotizma Nenada Stevandića i Milorada Dodika”, kaže Pandurevićeva i citira čuvenog pisca Ivu Andrića koji je izjavio da je patriotizam posljednje uporište hulja.\n“Patriotizam bi trebalo da se mjeri standardom građana Republike Srpske, kvalitetom obrazovanja, zdravstva i ekonomskim napretkom, a Dodik i njegovi partneri o takvom patriotizmu ne mogu da govore”, zaključuje Pandurevićeva.


Lagumdžija u znak protesta napustio Kongres Socijalističke Internacionale - Klix.ba\nLagumdžija u znak protesta napustio Kongres Socijalističke Internacionale\n1.7.2008. u 10:14\nPredsjednik SDP BiH Zlatko Lagumdžija tokom jučerašnjeg dana, u znak protesta zbog pojavljivanja Ivice Dačića u delegaciji srbijanske demokratske stranke, napustio je Kongres u Atini i o tome obavijestio čelnike Socijalističke Internacionale.\nNakon uspjeha regionalne inicijative Predsjednika SDP-a, koju su podržale socijaldemokratske partije iz Crne Gore, Hrvatske, Slovenije, Makedonije i Albanije, kojom je Miloševićeva Socijalistička partija spriječena da dobije bilo koji status u Internacionali, te zadržavanja statusa SNSD-a uz obavezu posmatranja od strane Etičke komisije SI, ostatak delegacije SDP-a nastavio je sa radom na Kongresu u okviru tri ključne teme: klimatske promjene, mirno rješenje sukoba i svjetska ekonomija i pitanja migracije.\nU toku trodnevnog boravka u Atini delegacija SDP-a imala je niz bilateralnih susreta sa sestrinskim partijama kako iz regije tako i iz cijelog svijeta. Tokom tih susreta dogovoreno je učešće eminentnih Evropskih i svjetskih lidera u predstojećim aktivnostima na obilježavanju 100 godina SDP-a i socijaldemokratije u Bosni i Hercegovini.\nNa Kongresu u Atini prisustvuje 600 delegata iz preko 140 zemalja iz cijelog svijeta. Na kongresu se utvrđuju politički prioriteti i strategija za naredni period kao i izbor čelnih ljudi Internacionale.


Demokrate: Obezbjeđivanje prenosa uživo i podrška u obnovi maslinjaka u Mrkojevićima nijesu samo naš, već uspjeh svih građana – Portal Bar\nDemokrate: Obezbjeđivanje prenosa…\nDvadeset šesta sjednica Skupštine opštine Bar potvrda je da se i iz opozicionih klupa može raditi aktivno u interesu građana, saopšteno je iz Kluba odbornika Demokrata Bar.\n„Prije svega, tijesnom većinom (14 glasova protiv i 11 za) i to nakon ponovnog prebrojavanja glasanja, naš predlog kojim bi se data saglasnost za imenovanje Tanje Spičanović za potpredsjednicu opštine povukla, nije prošao. Kako smo na sjednici i istakli, poslušali smo glas građana i uradili sve što je do nas bilo, odnosno kandidovali predlog koji je bio izraz isključivo njihove volje. Iako predlog nije imao potrebnu većinu, sigurni smo da će građani povodom ove situacije sami znati da prosude i osude sve političke aktere kojima su ovakvi užasavajući stavovi normalni i prihvatljivi“, stoji u saopštenju.\nDemokrate ističu i da će na njihovu inicijativu sve naredne sjednice lokalnog parlamenta biti prenošene preko youtube opštinskog kanala, što je, kako ističu, značajan iskorak u odnosu na radio prenos koji smo do sada imali.\n„Ovom prilikom zahvaljujemo predsjednici Skupštine opštine Bar na usvojenom predlogu“, stoji u saopštenju.\nTakođe, navode iz Demokrata Bar, na njihov predlog i insistiranje iz avgusta mjeseca, sugrađanima čiji su maslinjaci oštećeni u požaru u Mrkojevićima, preusmjeriće se značajna sredstva kako bi bar malo ublažili štetu koju je požar napravio.\n„Međutim, kao što smo tada tako smo i prilikom današnje rasprave istakli da obnovu maslinjaka mora pratiti i nagrada za sve one koji su spriječili da šteta od požara bude mnogo veća. Pored mještana, najznačajniji doprinos dali su barski vatrogasci koji moraju biti nagrađeni za svoje nadljudske napore. Na tome ćemo nastaviti da istrajavamo“, stoji u saopštenju.\nNa kraju, Demokrate kažu „da sve ove pogodnosti, nijesu njihov uspjeh, već isključivo uspjeh svih građana Bara čije predloge, sugestije i konstatacije rado uvažimo i uobličimo u formi inicijativa i predloga“.\n„Odbornički klub Demokrata nastavlja da iz opozicionih klupa radi u interesu svih građana Bara“, poručuju.


Javne nabavke u Srbiji podložne korupciji - Na lokalu u fokusu EU\n04:48: PM petak 23 oktobra, 2020\nJavne nabavke u Srbiji podložne korupciji – Na lokalu u fokusu EU\nEU Integracije Tema dana Некатегоризовано\nPosted on 11. februara 2015. at 16:27 by Ist Media\nSrbija još čeka izveštaj sa skrininga, odnosno uporednog pregleda propisa sa EU, u oblasti javnih nabavki, i smernice za dalja unapređenja. Izvesno je, međutim, da će primena biti problem, a u fokusu Brisela će se naći primena u lokalnim zajednicama, rečeno je 11. februara na konferenciji „Ka ekonomičnijim javnim nabavkama u lokalnim samoupravama“.\nDirektor Uprave za javne nabavke Predrag Jovanović je kao najznačajnije mere za unapređenje sprovođenja javnih nabavki na tom nivou naveo uvođenje centara za javne nabavke u većim gradovima, kao i obuku državnih službenika za javne nabavke. Na skupu su dodeljeni sertifikati službenicima lokalnih samouprava koji su položili ispit, a Jovanović je rekao da do sada više od 2.000 službenika ima sertifikate.\n„Očekujemo izveštaj o skriningu“ za poglavlje 5 posvećeno javnim nabavkama,a sa njim i jasnije smernice za potrebne reforme, rekao je Jovanović. Skrininzi su održani u martu i maju, i na njima je EU Srbiji predstavila stanje u javnim nabavkama u Uniji i zahteve koje ima od Srbije, a Srbija je izložila stanje u toj oblasti.\nPrema Jovanovićevim rečima, iskustva drugih tranzicionih zemalja pokazala su da lokalne samouprave često zaostaju u sprovođenju javnih nabavki za centralnom vlašću. Dodao je da će EU tokom pregovora ocenjivati napredak na svim nivoima, uključujući i lokalni nivo.\nKao jedan od značajnih koraka za unapređenje kapaciteta lokalnih samouprava naveo je obuke i ispite za službenike u čijoj nadležnosti su javne nabavke. Do sada je, kako je naveo, više od 2.000 službenika dobilo sertifikate, od čega 1.810 po prethodnom zakonu i 223 po novom koji je stupio na snagu 2013. godine. Jovanović je to ocenio kao „značajan stručni potencijač“ za unapređenje ove oblasti.\nDirektor Uprave za javne nabavke ukazao je i da je u Srbiji počelo osnivanje centara za javne nabavke u većim gradovima, koji bi okupili najstručnije službenike za ovu oblast. Uloga ovih centara je savetodavna, odnosno pružanje saveta naručiocima, kao i sprovođenje samih procedura za male naručioce kao što su vrtići i škole za koje bi se sprovodile objedinjene nabavke na nivou grada. Druga uloga je kontrolna, odnosno provera u toku postupka, kako bi se izbeglo zaključivanje ugovora koji nisu po propisima.\n„U Beogradu postoji ovakva služba, a neke forme postoje i u Nišu, Pančevu, Požarevcu“, kazao je on za EurActiv.rs, rekavši da je zamisao da službe iz ovih centara pomaćužu i susednim gradovima i opštinama.\nJovanović je istakao da takve službe doprinose ekonomičnosti javnih nabavki i sprečavaju probleme, poput obaranja postupaka i odlaganja procedura, što kao posledicu može da ima ometanje osnovne delatnosti naručilaca.\nPrimena kao glavni izazov\nZamenik šefa Delegacije EU u Srbiji Oskar Benedikt rekao je da je u Srbiji u oblasti javnih nabavki u prethodnih nekoliko godina postignut napredak, posebno sa donošenjem novog zakona o javnim nabavkama koji se primenjuje od 2013. i pratećih propisa u 2014, ali da će glavni izazov biti primena.\n„Još analiziramo sastanke“ odnosno skrininge za poglavlje 5 posvećeno javnim nabavkama, održane u martu i maju 2014, kazao je on.\nBenedikt je ukazao da će pre pristupanja morati da budu revidirani sporazumi koji omogućavaju dogovore bez javnih nabavki, poput onih koje Srbija ima sa Kinom, kao i da Srbija treba da prati i promene u EU u ovoj oblasti, poput propisa o koncesionim ugovorima iz aprila 2014. godine.\nPoseban značaj će imati lokalne samouprave jer će tu biti veliki deo javnih nabavki, istakao je Benedikt.\nOn je rekao da u Srbiji javne nabavke iznose oko 10% bruto domaćeg proizvoda i oko tri milijarde evra godišnje, a u EU do 20% BDP-a i 2,4 hiljade milijardi evra.\n„Sa tako velikim iznosima jasno je da javne nabavke utiču na društvo u celini“, kazao je Benedikt, obrazlažući zašto je ta oblast u fokusu EU. Dodao je da su javne nabavke podložne korupciji i drugim problemima.\nBeograd – reorganizacija se isplati\nKako je istaknuto na konferenciji, Beograd koji je osnovao centar za javne nabavke je primer da se ovakav sistem isplati.\nGradski menadžer Goran Vesić rekao je da je u Beogradu prošle godine za 62% smanjen novac za javne nabavke, što je delimično rezultat centralizovanja javnih nabavki i novina u organizaciji, mada su ulogu imali i štednja i smanjenje subvencija.\nU 2014. smanjen broj pregovaračkih postupaka u javnim nabavkama na 3%, rekao je Vesić, dodajući da je u 2013. taj udeo bio 39% ali da je to delom posledica toga što je bila izborna godina.\nNaveo je da Beograd u 2015. planira da sprovede 12 centralnih javnih nabavki, kao i da je namera da se poboljša informisanost potencijalnih ponuđača kako bi se njihov broj povećao.\nDržavni sekretar u Ministrstvu za državnu upravu i lokalnu samoupravu Željko Ožegović rekao je da je vrednost javnih nabavki 10 do 15% bruto domaćeg proizvoda, dok u lokalnim samoupravama iznosi skoro 50%.\nIstakao je da je program obuke jako vazan zato što su u prethodnom periodu uočeni problemi u poštovanju propisa o javnim nabavkama na lokalnom nivou.\nNapisala: S.V. ( Euractiv Srbija)


Član Senata Zoran Jelić je upoznao predstavnike Evropske komisije sa ostvarenim napretkom Državne revizorske institucije za period novembar 2016 – novembar 2017.godine i prioritetima za njen dalji budući razvoj.\nTokom izlaganja, član Senata je prezentovao rezultate rada Državne revizorske institucije vezano za ocjenu primjene fiskalnih kriterijuma i izvršenje Godišnjeg plana revizija za 2017. godinu i implementaciju Strateškog plana razvoja DRI.\nEvropska komisija je pozitivno ocijenila napredak eksterne revizije i istakla da je neophodno dalje razvijati reviziju uspjeha u cilju povećanja broja revizija. Kada je riječ o zakonskoj obavezi vršenja revizije godišnjih konsolidovanih finansijskih izvještaja političkih subjekata, Evropska komisija je pozdravila inicijativu Državne revizorske institucije za izmjenu Zakona o finansiranju političkih subjekata i izbornih kampanji.\nNa sastanku su učestvovali i predstavnici Generalnog direktorata za susjedsku politiku i pregovore o proširenju, Evropske centralne banke, predstavnici ambasada država članica EU. U ime Crne Gore, na sastanku su prisustvovali i predstavnici Ministarstva finansija, Centralne banke Crne Gore, Ministarstva rada i socijalnog staranja, Ministarstva ekonomije, Ministarstva evropskih poslova, Monstat-a.\nMore in this category: « Predsjednik Senata Državne revizorske institucije i Direktor Agencije za sprječavanje korupcije potpisali Sporazum o saradnji\tObjavljen Izvještaj o reviziji Godišnjeg konsolidovanog finansijskog izvještaja Liberalne partije Crne Gore za 2016. godinu »


Stranka slobode i pravde: Imamo svoj program i plan za ekologiju i zaštitu životne sredine | Boom93\nGradski odbor Stranke slobode i pravde održao je konfenreciju za novinare na kojoj je govoreno o ekološkim problemima u gbradu, ali i o planu ove stranke za rešavanje postojećih problema.\nMaja Kostić, članica gradskog odbora Stranke slobode i pravde u Požarevcu je rekla da članovi ove stranke mesecima obilaze seoska naselja i u razgovoru sa meštanima se uočava ozbiljna zabrinutost sugrađana za vodu, vazduh i zemljište.\n“Za devet godina nije urađeno ništa po pitanju komunalnog otpada, a posledica toga je da mi na teritoriji grada Požarevca imamo oko 300 divljih deponija koje se nalaze svuda oko nas. U to smo se uverili obilaskom Lučice, Kličevca, Ćirikovca, Živice i one predstavljaju ozbiljan ekološki problem”, navela je Kostić.\nOna dodaje da kada se sve sabere, dolazi se do zaključka da građani Požarevca nemaju rešeno pitanje fabrike vode, ali ni sistema za prečišćavanje otpadnih voda.\n“Stranka slobode i pravde ima svoj program i plan i za ekologiju i za zaštitu životne sredine i pozabavićemo se ovim pitanjima i na narednim konferencijama jer želimo da ostanemo u zemlji koju volimo i iz koje ljudi više neće da odlaze. Kada sve to sagledamo, ja mogu samo da kažem da garantujemo, da na prvim slobodnim izborima mi ćemo smeniti ovu vlast, koju ni voda, ni vazduh, ni zemlja ne zanimaju”, zaključila je Kostić.\nNe pitanje Boom93 koji je konkretan plan ove stranke za rešavanje upravo problema koji postoje u Požarevcu ona je rekla da postoje planovi i da tim stranke radi na pronalaženju rešenja za probleme koji postoje.\nOznakeekološki pčroblemi konferencija otpadne vode rešenja Stranka slobode i pravde vazduh zemlja\nSSP GO Požarevac: „Da li je požar signal da se pitanje gradske deponije konačno reši“


Devetogodišnjak želi posao u NASA | Novinska agencija Beta\nU Beogradu otvorena izložba fotografija Tražioci azila-čekajući život (VIDEO)\nZANIMLJIVOSTI | 07.08.2017 16:25 > 07.08 16:31\nDevetogodišnjak želi posao u NASA\nFoto: NASA, screenshot\nDevetogodišnji Džek Dejvis iz Nju Džersija, koji sebe naziva "čuvarem galaksije", nada se da će svom CV-ju dodati i stvarnu titulu oficira za planetarnu zaštitu u NASA.\nU prijavi za posao koju NASA objavila na sajtu, Džek priznaje da je veoma mlad ali da će mu tako biti lakše da nauči da razmišlja kao vanzemaljac, kao i da je gledao sve filmove o svemiru i vanzemaljcima koje je mogao, a veoma je dobar u video igrama.\n"Moja sestra kaže da sam ja vanzemaljac", piše u dečakovom rukom pisanom pismu od 3. avgusta.\nDirektor odseka NASA za planetarne nauke Džejms Grin je odgovorio Džeku i ohrabrio da uči da bi se jednog dana pridružio toj agenciji.\n"Uvek smo u potrazi za pametnim budućim naučnicima i inženjerima", napisao je Grin i dodao da se posao planetarnog zaštitnika svodi na zaštitu drugih planeta i meseca od kontaminacije "zemaljskim bacilima" dok NASA istražuje Sunčev sistem.\nOn je napisao da "u NASA vole da uče decu o svemiru i inspirišu ih da postanu sledeća generacija istraživača".\nDirektor odseka za planetarna istraživanja Džonatan Rol je dečaka pozvao telefonom i zahvalio mu na interesovanju.\nNASA je navela da posao nije u skladu sa uzbudljivom titulom ali da je važno sprečiti kontaminaciju Zemlje i drugih planeta mikrobima. Pozicija oficira za planetarnu zaštitu postoji od šezdesetih godina.